
Diarazon merdia a drenta informacion di cu tabatin un intento di 
atraco na Maiky’s na Hooiberg, pero debi cu no tabatin placa e atra- 
cadornan mester a conforma nan mes y baha na awa man bashi. 
Pero p’e decepcion y fracaso e atracadornan a agredi cu un skinobs e 
Chines di edad cu tabata den e lugar. Mirando e cantidad di sanger 
cu a basha a yama pidi pa ambulance cu urgencia. 
Na yegada di ambulance mesora nan a bay cu e victima pa hospital, 
mientras Recherche di Santa Cruz ta investigando e caso aki. 



Diahuebs 28 di Mei 2009 | Margrietstraat 3 | Tel: 583-1400 | Fax: 583-1444 | noticia@awemainta.com 


awemainta.com 




Despues di cu e Chines victima di e atraco brutal 
di merdia a bolbe n’e restaurant, el a descubri cu 
e atracadornan a bay cu e cash register. El a bin 
declara cu merdia aigun malhechor a gare di sor- 
presa y a dal’e den su cara cu un obheto den nan 
man y esaki lo a pone e victima bay off un rato. Y 
asina e criminalnan a probecha di pasa man p’e 
cashregister completo y a ranca bay cune. Den 
dje tabatin como 600 florin. E Chines mes a haya 
basta sla si observa su cara con ela keda por mira 
cu aki ta trata di un abuso. 



SI f\D CAFOUB\ABAI CBMADaCNYTAl IMTHMSIR 


M AS GEELTABI RAIMX>BERDE 

TBDCRCB 

BBCEDMB! 

ABOTACLAPAECAMBI O? 

Ayera tardi un otro palanca di ananan largo di partido 
MEP a hisa e bandera berde na su cas na Paradera. Ta 
trata aki di Teo Croes, un persona hopi conoci den mundo 
di transporte y turismo pa hopi aha largo y awor el a di- 
cidi di comparti su conocemento y experiencia cu Partido 
di Pueblo Arubano AVP, specialmente cu Otmar Oduber. 


Trahadornan di NV 
Elmar a aproba ayera 
mainta un accion 
total despues cu 
nan a pidi diferente 
reunion cu entre otro 
Promer Minister. 
Parce cu tin aigun 
malinterpretacion 
riba e CAO cu a 
wordo firma caminda 
cu den cierto forma 
di mira e trahador¬ 
nan a bay atras. 







































2 I Local 


Diahuebs 28 di Mei 2009 I AWEMainta.com 


Dentro di 2 siman, Huez lo bisa kende tin razon si Tilma Group 
N.V. of Topcar N.V. tin representacion di KIA Motors na Aruba 



DESPUES di e caso hudicial 
den Corte ayera merdia, unda 
e grupo di Tilma Motors N.V., 
a entama contra di Topcar 
N.V. pa haya representacion di 
KIA Motors, ya cu nan tin un 
acuerdo firma un compania na 
Miami di KIA Motors, pero KIA 
Motors mes a dicidi di duna 
e representacion na Topcar, y 
esey Tilma Group kier bringa y 
a pidi Huez pa anula e convenio 
cu KIA Motors a firma cu Top¬ 
car N.V., alegando cu nan tin e 
derecho. 

Abogado mr. David Kock, a rep¬ 
resenta e grupo di Tilma Motors 
N.V., a bisa cu Topcar N.V. lo a 
actua di mala fe, si nan tabata 
na altura cu Tilma Motors N.V. 
a haya tal derecho caba. Pesey 
den nan demanda, Tilma Mo¬ 
tors N.V. a pidi Huez pa anula 
e convenio cu Topcar N.V. a 
firma cu KIA Motors, y tambe 
a demanda pa si Tilma Motors 
N.V. no haya razon, KIA Motors 
lo tin cu bay paga un balente 


suma na dano y perhuicio na 
Tilma Group. 

E autonan cu a keda saca for di 
Drive/Star Motors, pa otro com¬ 
pania, cu no ta Tilma Group, 
prome cu e compania a bay ban- 
carota, ta na waf y awe Topcar 
N.V. a keda di paga invoerrech- 
ten pa haya nan pa bende. 

Dia 10 di juni, aki 2 siman, Huez 
lo duna su veredicto den e caso 
aki. Pero segun mr. David Kock, 
e fin di siman aki, lo por mira 
otro cardealer cuminsa bende 
autonan KIA, cu ta Topcar N.V. 

Abogado mr. David Kock a 
declara na prensa tambe, cu no 
mester exclui e posibilidad cu 
lo bin un di dos caso contra di 
Topcar N.V. entama pa Garage 
Central, si mira loke a keda 
publica den un aviso reciente- 
mente. 

Director di Jolley Holding N.V., 
compania madre di Topcar 
N.V., sr. Sudesh Manichand, 


tambe a duna su banda di me- 
daya. Sudesh Manichand ta di 
opinion cu Huez tambe ta di 
acuerdo, cu grupo Tilma Mo¬ 
tors N.V. ta haci apelacion riba 
un acuerdo, cu no ta existi. Y a 
sali masha na cla cu Topcar N.V. 
a haya representacion di KIA 
Motors N.V. legalmente. 
Tambe e Director di Jolley 
Holding N.V. a confirma di a 
haci compromiso pa cu e au¬ 
tonan KIA cu ta riba waf, unda 
e autonan aki lo keda entrega 
na Topcar N.V. awe y asina nan 
por cuminsa cu nan benta y 
ta e agencia oficial di KIA na 
Aruba. 

Na tur esnan cu a cumpra y ta 
den posicion caba di un KIA, 
Topcar N.V. lo sa di honra nan y 
ta cla pa duna nan e servicio cu 
Topcar N.V. ta conoci pa duna, 
segun sr. Sudesh Manichand. 
Ningun hende dono di un KIA 
no mester preocupa, ya cu 
Topcar N.V. ta cla pa sirbi tur 
di nan. 


Otmar Oduber 

Nel Oduber mes a crea caminda pa Hulanda entromete den maneho interno di Aruba 

Investigacion di Hulanda lo mester keda cla den 6 luna 


PARLAMENTARIO Otmar 
Oduber a comenta riba e carta 
manda dor di secretario di es- 
tado Ank Bijleveld pa Eerste y 
Tweede Kamer di Hulanda unda 
a confirma e investigacion riba 
e gobernacion di Aruba, pero 
tambe riba e reaccion di Promer 
Minister Oduber.E ta bisa cu ta 
un sorpresa cu despues di prac- 
ticamente 5 aha cu gobiernonan 
di Gabinete Oduber III y IV mes 
a permiti pa gobierno Hulan¬ 
des entromete cada bes den 
maneho y pa motibonan cu apa- 
rementemente tabata dunanan 
razon pe, por ehempel ora a bin 
cu e diferente protocolnan cu 
ta mescos cu ta un KB a wordo 
imponi manera tempo do DI¬ 
MAS caminda cu como Promer 
Minister mes Nel Oduber a bay 
di acuerdo pa kita cartera for di 
Sr.Rudy Croes como minister 
di Husticia, tambe tabatin e 
caso di Kustwacht caminda cu 


a dicidi cu lo cay bou di Promer 
Minister, protocol pa pone 
un Korpschef nombra dor di 
Hulanda na Aruba pa bin un 
transparencia mas amplio den 
nos Cuerpo Policial, tambe 
metemento pa loke ta asunto di 
imigracion, Warda Nos Costa, 
etc.Riba cada un di e puntonan 
ariba menciona ta netamente 
Promer Minister Nelson Odu¬ 
ber kende a firma acuerdo pa 
e metemento aki tuma lugar 
na Aruba pasobra e tabata 
conciente di e grado di cosnan 
cu no ta bayendo corecto y cu 
ta tuma lugar den su gobierno. 
Pero esaki no tabata solamente 
riba tereno di ministerio di Hus¬ 
ticia, tambe esaki a tuma lugar 
riba tereno di finansa caminda 
cu a yega asina leu cu den Con- 
seho di Minister mester a firma 
cu dos Hulandes mester a bin 
Aruba sinta na departamento 
di finansa pa controla y vigila 


tur decision di minister di Fin¬ 
ansa y segun un rapport hasta 
mester raporta cada 6 luna.A 
pesar cu Nel Oduber a purba 
na tur momento di scapa cara 
di su gobierno firmando e pro¬ 
tocolnan aki cu Hulanda, awor 
aki Hulanda, incluyendo PvdA, 
cu ta e partido ruman di MEP 
na Hulanda den Eerste Kamer 
ta exigi pa investigacionnan 
tuma lugar riba e gobierno di 
Nel Oduber bou huramenta- 
cion, cual ta pone un peso hopi 
fuerte y pisa riba e investigacion 
cu Hulanda ta exigiendo na e 
momentonan aki.Otmar Odu¬ 
ber a agrega cu recientemente 
un persona cu tabata hopi liga 
na partido MEPcu a uni na AVP 
despues di a mira loke ta tuma 
lugar a bise ‘Otmar hopi hende 
por ta politico, y por ta bo por 
keda politico si bo dicidi esey, 
pero gobernante ta pueblo si 
bo ta bira si of no’. Den e caso 


aki e minister di Husticia di e 
gobierno aki, Sr. Rudy Croes, 
no solamente a wordo mustra 
dor di Hulanda riba su actonan, 
pero tambe a wordo humiya dor 
di su propio lider di partido na 
diferente ocasion. “Bo por firma 
un protocol y kita un parti di un 
cartera di un minister, pero na 
momento cu bo ta haci esaki 
repetidamente y no pa mehora 
e situacion, ta un muestra cla y 
rapsa cu bo lider di partido kier 
a humiyabo na promer lugar y 
na di dos lugar tabata acepta 
pasobra e cu e kier a wanta un 
gobierno sinta na momento cu 
realidad di bida lo mester tabata 
cu e minister aki mester a pidi su 
retiro masha tempo caba”. 
Continuando, Otmar Oduber 
ta mustra cu por mira un de- 
generacion di ministernan cu 
ta bringa, ministernan cu ta usa 
palabranan insolente den pub- 
lico cu hende, ministernan cu 



ta actua den forma bochornoso 
cu e ser femenino, ministernan 
cu ta haci tur tipo di cosnan cu 
norma, balor y principionan di 
un persona. Un persona cu ta 
respeta su mes no lo a keda sinta 
como minister simplemente 
pa por wanta un gobierno na 
mando.Awor tanto Eerste como 
Tweede Kamer na Hulanda a 
bay di acuerdo pa investiga 
e gobierno aki na Aruba, un 
investigacion cu lo mester por 
keda cla den un termino di 6 
luna. 


































AWEMainta.com I Diahuebs 28 di Mei 2009 


Local I 3 


Accion di Elmar ta intensifica awe 





TRAHADORNAN di NV El¬ 
mar a aproba ayera mainta un 
accion total despues cu nan a 
pidi diferente reunion cu entre 
otro Promer Minister. Parce cu 
tin aigun malinterpretacion 
riba e CAO cu a wordo firma 
caminda cu den cierto forma di 
mira e trahadornan a bay atras. 


Despues cu e reunion a termina 
a papia cu Coby Geerman kende 
a indica cu tur miembro a apro¬ 
ba e accion. El a bisa cu motibo 
di e accion ta cu a pidi reunion 
cu Promer Minister y no a haya 
contesta y tambe cu gerencia 
ta schuif tut cos riba e director 
nobo, algo cu cual Coby Geer¬ 


man no ta di acuerdo cune. 

E problema mas grandi ta riba 
e statuto, cual te na e momen- 
tonan aki ta wanta, y e tempo 
aya a bisa cu si e bay dor asina 
lo bin un paro completo riba e 
pais aki. E tempo aya Promer 
Minister a yamanan y a splica cu 
no lo tin consecuencia pa esnan 
cu ta cay bou di e CAO, pero si 
pa e staff pasobra nan ta gana 
mucho placa. 

Tambe a wordo bisa cu e de- 
cisionnan riba 500 mil florin 
lo wordo tuma dor di hunta di 
comisario y bou dje gerencia 
mes lo por dicidi, pero awor a 
resulta cu gerencia no por firma 
di pa 100 florin! 

Tambe antes tabata asina cu 


ora un hende su famia tabata 
malo e tabata haya un voors- 
chot, esey a wordo kita! Hasta 
ora un hende bay cu pension e 
companeronan tabata duna 20, 
25 florin pa dune como regalo, 
esaki tabata wordo manda pa 
gerencia pa e schiet e placa voor 
y despues kite for di salario, 
esaki tambe a wordo kita. Pesey 
Coby Geerman ta bisa cu no tin 
nada social mas. 

Esaki nan a bin haya sa e siman 
aki y asina a prepara caminda a 
pueba sinta cu gerencia ayera y 
aki nan a bisa cu mester warda 
te ora e director nobo bin. Pero 
ta dificil pa e director nobo por 
dunanan un contesta rapido y 
sinta cu sindicato pasobra e no 


a pasa den e cosnan aki. Pesey 
Geerman ta pidi pa gerencia 
actual tuma e decision y si 
mester di aprobacion di hunta 
di comisario, pa pidi esaki pa 
regia esaki. 

Coby Geerman hasta a bisa cu 
e na lugar di e director nobo, 
Robert Henriquez, no lo bay 
traha dialuna awor mirando e 
situacion den cual Elmar ta na 
e momento aki y a mande un 
mensahe pa pidi un reunion 
cu hunta di comisario pa nan 
drecha e situacion na Elmar 
promer. 

Despues di e reunion e tra¬ 
hadornan di Elmar a para pafor, 
gerencia a yama lidernan sindi- 
cal paden y a pidi pa wanta te 
dialuna pa atende cu e director 
nobo, algo cu UEA no a acepta 
y ta exigi reunion cu Promer 
Minister Nel Oduber of cu direc¬ 
tor di hunta di comisario di NV 
Elmar, Efrem de Kort. Mientras 
cu esaki no tuma lugar, e ac- 
cionnan lo wordo intesifica. 
Ayera tardi ainda e reunion pidi 
no a tuma lugar, y asina awe e 
accionnan di trahadornan di 
Elmar ta wordo intensifica. 

HAVE IT YOUR WAY, RIGHT AWAY! 

A tortilla tastefully filled with omelet, bacon*, cheese, 
hash browns and topped with Smokey Cheese Sauce 

*Also available with ham or sausage 

Teo Croes, un otro palanca di MEP a uni na partido 
AVP ofreciendo su conocemento pa ofrece comunidad 
y futuro generacionnan un mihor futuro 



AYERA tardi un otro palanca 
di ananan largo di partido MEP 
a hisa e bandera berde na su 
cas na Paradera. Ta trata aki 
di Teo Croes, un persona hopi 
conoci den mundo di transporte 
y turismo pa hopi aha largo 
y awor el a dicidi di comparti 
su conocemento y experiencia 
cu Partido di Pueblo Arubano 
AVP, specialmente cu Otmar 
Oduber. 

Cu un cantidad di famia y sos- 
tenedornan presente ayera 
tardi, Teo y Otmar a hisa e 
bandera berde di speranza na 
Paradera. 


Teo a conta cu el a dicidi di join 
AVP y Otmar pasobra e ta wak 
den e partido berde pasobra 
esaki ta e partido cu por hiba 
e pais aki bek na e rumbo cu 
e mester coy pa nos tur tin un 
prosperidad, pa nos por tin un 
futuro y un seguridad pa nos 
yiunan y nos nietonan. 
Splicando dicon el a dicidi di 
bay cu Otmar ‘all out’, Teo a bisa 
cu e ta wak den dje un hopi cu 
hopi talento, un persona cu si 
ta pone su mente na un cos e ta 
cumpli cune y den e ramo cu e 
ta pensa di bay, Teo ta kere cu 
e por ta un asset pe. “Mi ta sin- 


Homber a declara cu su 
mihor amigo a dal’e bente 
abao y a lague eybao benta 



DIARAZON atardi polis a ricibi informe di cu tin un homber 
drumi cant’i caminda principal di Oranjestad pa San Nicolas 
na altura di La Granja na Pos Chiquito.Na yegada di e patruya 
policial, nan a haya un homber drumi cant’i caminda. 

Ora a papia cune el a declara cu su mihor amigo a bent’e abao 
y a lagu’e eybao benta. Polis mesora a puntre con yama su 
amigo e homber a declara e ta corda e fam di su mihor amigo y 
su inicial di su prome nomber so e sa. Polis a bolbe puntre si su 
mihor amigo por yama E. Botter. El a confirma esaki tambe y 
tabata suficiente pa polis bay cune, evita cu e por bira victima 
di trafico. 



timi hopi honra cu mi a wordo 
aprecia pa mi conocemento y 
experiencia den e ramo cu ot¬ 
mar lo kier bay aden. Sr. Mike 
Eman, un bon amigo dimi di 
tempo di scol, hopi aha nos ta 
papiando y mi ta kere cu e ta bay 
ta un lider ehemplar pa nos y mi 
ta kere cu el lo bay sa di guia e 
pueblo aki conhuntamente cu 
Sr. Benny Sevinger, Otmar y 
otro coleganan di partido pa 
nos por tin Aruba bek manera 
cu nos tabata kier’e, manera nos 
tabata tine antes pa nos bay pa 
futuro pa nos yiunan y pa full e 
comunidad Arubiano”. 
Despues di e palabranan cu a 
bin du curazon di teo, Otmar a 
hiba palabra y a indica cu e parti 
mas importante ta algo cu nan a 
papia hopi biaha cune mes y cu 
su ruman homber Pierre, esta 


riba duna e balor na nos propio 
yiunan di tera pa nan conoce¬ 
mento y pa nan experiencia, 
algo cu a wordo perdi den e ul¬ 
timo 8 ananan. Esaki a pesar cu 
nos por tabatin hopi yiunan di 
tera cu por tin oportunidadnan 
grandi pa por desaroya y yuda 
gobierno. 

Pa Otmar esaki ta un muestra 
mas cu Aruba tin e speranza 
cu despues di 25 di september 
por debolbe e seguirdad cu nos 
tabata conoce aki na Aruba, por 
debolbe e felicidad y asina el a 
yama teo bon bini na e equipo 
di AVP. “Conhuntamente nos ta 
mustra e ddireccion y e cambio 
cu e pais aki ta bay, uniendo 
nos mes como forza, uniendo 
nos mes como yiunan di tera 
pa nos por logra bek e desaroyo 
cu semper nos a conoce akinan 


na Aruba”. 

Benny Sevinger tambe tabata 
presente y a mustra riba e 
punto importante cu Teo a toca, 
cual ta reconocemento di nos 
yiunan di tera, pero tambe un 
otro punto hopi esencial den e 
proximo gobierno ta e futuro 
generacion, nos yiunan, nos 
nietonan, pasobra ta pa nan nos 
mester traha na e momentonan 
aki. 

Tambe Sevinger remarca e pun¬ 
to cu nos mester recupera bek e 
Aruba cu nos tabatin y hibe na 
un nivel unda cu futuro di nos 
yiunan y nietonan por wordo 
garantiza, esey ta e compromiso 
di partido AVP y “hunto manera 
un famia un pa un lo pone un 
bloki pa nos hendenan construi 
e cas, e futuro, e mihor bida pa 
nos yiu y nos nietonan”. 

Na final el a yama Teo bon bini 
na e team, na e think tank di 
Otmar caminda cu e ta apre- 
ccia, mescos cu resto di AVP cu 
Teo ta pone su conocemento 
y su schouder bou di e lucha 
pa dia 25 di september nos 
ccelebra cu Aruba a drenta 
un etapa nobo, un etapa di un 
gobierno cu berdaderamente lo 
traha pa e pueblo y pa e futuro 
generacion. 


Auto Toyota Tercel horta laga 
atras parcialmente pluma 



DIARAZON mainta a bin descubri un Toyota Tercel berde parcialmente pluma na Rondweg unda 
antes tabata bende auto. E auto aki a ser horta for di dilanti di un cas na Playa. 

ATENCION - ATENCION 

GRANDIOSO BARATILLO 

na GISELLE DEPARTMENT STORE 

Diabuebs 22, Diabierna 29, y Diasabra 3 O di Mei 

Prysnan ta cuminsa for di 
f0,50 fH,~ fX,- f4,= f5,~ fl,50 te CU fX5,~ 

Tur benta lo ta casb of cu maestro (debit card) 

ORA GISELLE basi 3 ARATI LLO ta 
B ARATI LLO di berdad tin 

No laga nan contabo, pasa awe mes y lo bo keda encanta. 



TOYOTA 


Parlamentario Monica Kock 

Conclusion profesional 

Fundacario na Yalencia no ta cumpli cu 
normanan di Hulanda 


EARLYBird 

Drop off Service 


Bring 


your car for 
service at the time that suits 
you best!! 


Your car needs service maintenance, but you can't 
find the time? Worry no more! The Early Bird / Night 
Owl Drop-Off Service is especially for customers with 
an early start. Contact us for more information or visit our website. 


DURANTE e reunion cu FTA parlamentario Kock a ricibi un rapport 
di Commissie Grensoverschrijdende Zorg fecha 25 di augustus 2008. 
E Comission ta di AZV. A base di e preocupacion di e cardiologonan di 
Aruba a dicidi di bay haci un investigacion tocante Fundacardio (FC) na 
Valencia. E pregunta Cardinal tabata si e deseo di e cardiologonan pa 
traha cu Colombia en bes cu Valencia ta husto. Den e raport por a lesa cu 
a compara e dos institutonan y a evaluanan. E base pa yega na e resul- 
tado ta 1) bishita di trabou di e cardiologen na FC 26 juli 08, 2) bishita 

di trabou una FCI-IC 12 juni 08, 3) 
e cartanan di cardiologo van Leeu- 
wen, Cheng, 4) reaccion di dr. Guida 
y dr. Bacaloa. E resultado tabata cu 
e Fundacion Cardioinfantil-Instituto 
Caridiologica (FCI-IC) na Bogota 
ta mas superior cu Fundacardio di 
Valencia, e tin miho equipo y por 
haci tur tratamento y ta certifica y 
ta disponible 24 ora tur dia. Esaki 
contrario na Fundacardio. Locual 
ta mas preocupante ta cu e comision 
ta informa cu e Fundacardio no ta 
cumpli cu e normanan di Hulanda. 
Nos ta cita: “Fc(Fundacardio) vol- 
doet niet aan de Nederlandse nor¬ 
men, en FCI-IC wel”. Esaki ta trece 
preocupacion pa MPA. Mas ainda si 
nos ta mira cu locual a wordo gasta 
na e ana 2008 na cardiologi ta sali 
cu mayoria placa ta bay Venezuela. 
Pa Venezuela 4 miyon, Colombia 
1,4 miyon y Hulanda 1 miyon.E ci- 
franan na unda e paciente ta wordo 
manda ta papia pa su mes. Tur esaki 
riba instruction di Minister Wever 
fecha 7 di juni 2007 na unda e 
Minister a exigi un confirmacion di 
AZV (sr. Ru Croes) cu ta bay usa e 
servicionan di Valencia. “uw beves- 
tiging dat U gebruik gaat maken van 
de diensten in Valencia” Pero pa ta 
completo, riba 10 di juli Director 
Croes y Hunta Commisario a base 
di e mesun informacion ricibi a 
dicidi pa cardiologia general mester 
manda pa Fundacardio Valencia. 

BBMS y Topcar den Corte pa haya licencia pa bende autonan KIA 


ORANJESTAD - Ayera merdia 
2.30 den Corte, e compania 
BBMS Automobiles N.V. a cum- 
insa un caso sumario contra 
KIA Motors Corporation riba 
derecho di licencia pa bende 
autonan KIA. 

E compania BBMS a wordo 
representa pa abogadonan mr. 
D.Kock y mr. Zeppenfeld mien- 
tras cu KIA Motors Corporation 
a wordo representa pa Topcar y 


e abogadonan ta mr. Kloes y mr. 
Peterson. 

Manera ta conoci, Topcar a 
anuncia di ta e agencia di auto 
pa KIA pero e compania BBMS 
Automobiles N.V. ta cuestiona 
cu nan tin un acuerdo cu e ger- 
encia di KIA na Miami, prome 
cu Topcar. 

Segun abogado mr. Kock, na 
Maart 2009 director di BBMS a 
bay Miami hunto cu gerencia di 


Star Motors caminda a informa 
e gerencia di KIA y Hyundai cu 
BBMS lo tuma over. Tabatin 
palabracionnan haci y hasta 
dunamento di man caminda 
gerencia di KIA y Hyundai a 
consider’e como nan partner. E 
abogado a mustra cu despues 
diripiente a bin un sorto di 
wega caminda Topcar ta sera 
deal cu KIA. E ta haya cu esaki 
ta inhusto. 


Abogado mr. Kloes a remarca cu 
ora e director di BBMS a reuni 
cu gerencia di KIA a wordo pa- 
pia con lo paga e debe pero 
nunca e director di BBMS a 
cumpli cu esaki. El a sigui bisa 
cu ora cu gerencia di KIA a bin 
Aruba y a mira e situacion, nan 
a remarca cu loke e director 
di BBMS a plantea na nan ta 
completamente diferente. E no 
tabatin un lugar pa showroom y 


no tabatin lugar pa warda pieza. 
El a bisa tambe cu gerencia di 
KIA a remarca cu ningun mo¬ 
mento tabatin un acuerdo cu 
e director di BBMS. Mr. Kloes 
a sigui bisa cu gerencia di KIA 
a bay papia cu Jolly Holding di 
Topcar cu a bay di acuerdo pa 
tuma KIA over. El a pidi Hues 
pa rechaza e demanda di BBMS. 
Aki dos siman, dia 10 di Juni 
Hues lo dicta sentencia. 


Awe Topcar ta haya 84 auto KIA cu tabata retene pa compania di carga 


AYERA 2.30 di merdia a tuma 
lugar e caso sumario cu Jolly 
Holding (Topcar) a cuminsa 
contra World Wide Courier 
and Cargo (DHL). E caso aki 
ta relaciona cu e hecho cu DHL 
a retene e 84 autonan cu e 
compania di carga aki mester a 
saca for di e edificionan di Star 
Motors y hiba esakinan riba 
tereno di waf. 

E autonan aki tin mas cu 1 luna 


para riba waf y awor Topcar 
kier pa Hues ordena DHL en- 
trega yabi di e autonan aki y ta 
demanda un danjo per huicio 
di 100 mil florin pa cada ora cu 
DHL keda sin cumpli. Abogado 
mr. D.Kock y mr. Zeppenfeld 
a representa DHL mientras 
cu abogado mr. Kloes y mr. 
Peterson a representa Topcar. 
Mr. Kock a bisa Hues cu DHL 
a retene e autonan pasobra 


Hyundai cu ta e compania 
madre di KIA no kier paga e 62 
mil dollar cu DHL ta cobra pa su 
trabounan. 

Di parti di mr. Kloes a wordo 
mustra cu Hyundai tabata dis- 
puesto di paga pero ta DHL no 
tabata dispuesto di entrega e 
autonan. Ademas e ta haya cu e 
cobransa di DHL ta demasiado 
halto. El a mustra un factura 
di Astec cu ta cobrando mucho 


menos cu loke DHL ta cobra. 
Hues a intermedia y asina a yega 
na e palabracion cu Topcar awe 
mainta ta deposita algo mas cu 
31 mil dollar na Corte como ga¬ 
rantia y despues DHL ta entrega 
e yabinan di e 84 autonan. Den 
un periodo di 30 dia e partido- 
nan mester negosha pa yega 
na un areglo encuanto e pago 
y si no por yega na un areglo, 
Topcar y Hyundai lo cuminsa 


un caso mas profundo. 

Tambe a keda palabra cu door 
cu Topcar ta tuma na su encargo 
pa paga e gastonan di Astec 
y tambe APA pa e autonan 
staciona na waf, cu e suma di 
62 mil dollar a keda reduci na 
algo mas cu 31 mil dollar. Esey 
ta nifica cu awe Topcar ta haya 
84 auto KIA pa por pone den 
showroom. 


Studiantenan di IPAta expone nan proyecto social (parti 1) 

Proyecto social na bienestar di un instancia, grupo of comunidad en general 


DEN cuadro di finalisacion di 
e estudio pa maestro di scol 
preparatorio (4 - 8) y scol basico 
regular (6-12) studiante di IPA 
di 4 ana mester haci un investi- 
gacion y un proyecto social. 

E investigacion ta pa nan tesina 
di finalisacion di estudio (ASP) 
y e proyecto social ta na bien¬ 
estar di un instancia, grupo of 
comunidad en general. 

Di e delaster aki nan mester haci 
un presentacion cu ta wordo 
husga como parti di e examen 
final. E presentacion lo ta den 
forma di un exposicion caminda 
nan ta presenta nan proyecto 
n’e docentenan di IPA y na pub- 
lico en general. 

E ana aki nos studiantenan 
ta presenta varios proyecto 
y topico interesante cu nan a 
elabora conhuntamente cu ai¬ 
gun instancia social na Aruba. 
Aigun di e instancianan aki ta 
e.o. SABA, Aruba International 
Arts Foundation, Serlimar, Kon- 
ingin Wilhelmina Kankerfonds, 
y Centro di Informacion pa 
Asuntonan di Droga. Pa duna 
mas informacion na publico 


tocante e contenido di cada 
proyecto e studiantenan mes a 
scibi un articulo informativo. 
Awe 4 studiante ta elabora riba 
e nan proyecto cu nan lo pre¬ 
sent a/expone: Proyecto: Con- 
cientisacion Contaminacion 
di medio ambiente na Aruba 
(Serlimar) 

Como parti di finalisacion di 
nan estudio na IPA pa maestro 
di scol, Rochaira de Cuba y Gi¬ 
sella Jansen tabatin e tarea pa 
yuda un instancia social. 
Rochaira y Gisella a scoge pa 
medio ambiente. Tanto Rochai¬ 
ra como Gisella ta haya nos 
medio ambiente un parti im- 
portante den nos bida diario. 
P’e motibo aki nan a aserca 
Serlimar pa forma parti di e 
proyecto aki. Rochaira y Gisella 
hunto cu Serlimar a scoge pa un 
campana pa conscientisa Aruba 
tocante sushedad riba nos dushi 
isla Aruba. Anacee idea pa bin 
cu un jingle y un flyer digital 
den temporada di Carnaval. 
Meta patras di esaki tabata: 
Yuda Serlimar conscientisa e 
publico di e sushedad cu ta keda 


atras riba ruta di Carnaval y al¬ 
abes pa mustra e publico na un 
manera positivo cu nos por pasa 
dushi den Carnaval y tene e ruta 
limpi.Un otro parti di e proyecto 
tabata pa traha un powerpoint 
tocante e sushedad cu a keda 
atras despues di temporada di 
campamento. Tanto Rochaira 
como Gisella a haci investiga¬ 
cion riba sushedad durante 
temporada di Carnaval, tempo¬ 
rada di campamento y sushedad 
en general na Aruba. Na final a 
compila tur dato, cual a bira un 
tesina hopi interesante pa lesa. 
Rochaira y Gisella ta conclui 
cu na Aruba tin diferente tipo 
di sushedad; por ehempel su¬ 
shedad den lama, suhedad den 
aire, sushedad riba tera entre 
dump ilegal y sushedad cu ta 
circula rond.Proyecto: Material 
y weganan educativo pa mucha 
tocante droga (C.I.A.D) 
Studiantenan Yulan Fun y Jessi- 
ca Gei a acerca C.I.A.D. (Centro 
di Informacion pa Asuntonan di 
Droga). Meta di nan proyecto 
social cu C.I.A.D. ta pa traha 
un pakete di diferente material/ 


wega p’e presentador di C.I.A.D. 
por uza durante charla. 

E pakete aki ta dirigi na mu¬ 
cha di scol basico, klas 5 y 6. 
Cu e pakete aki e studiante¬ 
nan kier yega principalmente 
n’e hobenan di e klas 5 y 6 di 
tur scol basico na un manera 
diferente. Pues uzando wega 
(spelenderwijs) ta conscientisa 
e muchanan di droga y alcohol. 
Mucha ta sina na diferente man¬ 
era. P’esey e studiantenan a crea 
un pakete cu ta consisti di difer¬ 
ente wega. Asina e informacion 
ta yega na diferente tipo di mu¬ 
cha ora di duna charla. Mucha 
lo keda corda e informacion 
mas facil segun su estilo di sina. 
Un di e weganan den e pakete 
ta ‘Infopoly’. Meta di e wega aki 
ta pa e muchanan sera conoci 
cu diferente aspecto tocante 
asunto di droga y alcohol. Un 
otro wega cu ta bin den e pakete 
ta ‘Kico bo ta pensa?’ Meta di e 
wega aki ta pa e muchanan sina 
forma opinion tocante ponencia 
cu tin di håber cu e tema di 
alcohol y droga. Asina e much¬ 
anan por discuti tambe ora cu 


nan ta diferencia di opinion. 
Tambe e studiantenan a bin 
cu e forma di ‘dramatisacion”. 
Meta di dramatisacion ta p’e 
muchanan por biba mas hopi 
cu ta posibel den e personahe 
cu nan ta hungando p’e publico 
y pa contesta e preguntanan di 
e dramatisacion. Pa completa 
e pakete studiantenan Yulan 
y Jessica tin tambe un mate¬ 
rial interesante cu ta yama ‘Nos 
curpa y nos organo’. E meta di e 
material aki ta pa e muchanan 
por sina e caminda cu droga ta 
tuma den bo curpa na momento 
di hasi uso di droga. Tambe ta 
sina cua organo e ta afecta ora 
cu bo us’e. Alabes e muchanan 
ta hana sa ki efecto e organo ta 
sufri.Den transcurso di siman 
lo duna informacion tocante 
cada un di e proyectonan cu lo 
wordo presenta. E exposicion 
di e proyectonan social lo tuma 
lugar dialuna 1 juni 2009. E ex¬ 
posicion lo ta habri pa publico 
di 4pm pa 8pm den Teresita 
Center / The Heart of San Ni¬ 
colas, pabao di Misa Santa 
Teresita na San Nicolas. 

Promer Minister Nelson Oduber a neglisha 
e prioridadnan basico di nos comunidad 

E ta prefera di inverti pa beneficia amigo en bes di inverti den nos hendenan 


MINISTER di Asunto Social 
y Ensenansa a declara cu e 
problema di hubentud cu tin 
na Aruba ta problema di chick 
cu guy, mientras cu den pasado 
por a scucha Minister Presi- 
dente bisa cu no tin problema 
di hubentud na Aruba. 

Aki Arthur Dowers di partido 
AVP a bisa cu bou goberna- 
cion di dje mas tanto hoben a 
wordo deteni den historia di 
Pais Aruba, mas tanto hoben ta- 
bata envolvi den actonan ilicito 
den historia di Pais Aruba, mas 
tanto hende jong a haya arma 
for di Gobierno, mas tanto ho¬ 
ben a carga arma ilegal y mas 
tanto violencia entre hobennan 
y en general a tuma lugar. 

Mas aleu e parlamentario di 
AVP a mustra riba e hecho cu 


Nel Oduber y su amigonan a 
purba haci bofon di e hecho cu 
antes y ainda varios di nos a 
hunga bala cu palo di basora. 
“Senor Nelson Oduber tin cu 
compronde cu nos ta hunga 
voetabal pia abou tambe, nos 
a bay hasta tin bes scol cu keds 
cu buraco den dje, pasobra mi 
ta kere por ta Nelson Oduber a 
biba den abundancia, a come 
lobster y caviar, pero nos a 
crece comiendo papa y funchi... 
pero loke si nos a haya tabata 
un guia drechi, loke si nos a 
siha ta cu mester tin respet pa 
hende grandi”. Den e cuadro 
aki Dowers a referi na loke 
Nelson Oduber a haci ora cu el 
a laga nos grandinan protesta 
simannan largo y despues a hari 
opa y oma na television cu el a 


tumanan haci. 

“Sr. Oduber mester corda si cu 
awe e ta hari nos grandinan, 
pero e mester corda si cu esun 
cu hari ultimo ta hari mihor y 
dia 25 di september nos lo mira 
ken lo hari”. 

Tambe Arthur Dowers a indica 
cu Sr. Oduber mester compro¬ 
nde cu na momento cu su Go¬ 
bierno a haya e oportunidad 
pa introduci leerplicht, pa pone 
hopi di e muchanan cu awe ta 
riba un caminda no corecto 
na scol, nan a nenga di haci’e. 
Motibo cu minister Marisol 
Lopez Tromp a duna e comi- 
sion di Vastekamer Commissie 
di Hulanda den Parlamento 
pa no introduci leerplicht na 
Aruba tabata pasobra e no tin 
suficiente medio financiero pa 


zorg pa tur mucha handicap y 
autista bay scol. Pero awe cu Sr. 
Nelson Orlando Oduber a haya 
placa di Plant NV cu ta placa 
di pueblo, na lugar di inverti e 
placa aki unda cu mas e lo haci 
un diferencia a escohe pa hinke 
den proyectonan pa su amigo¬ 
nan politico pensando cu e ta 
bay haya mas voto for di dje. 
Papiando riba cual en berdad 
ta e prioridadnan, Dowers a 
bisa cu e prioridad number 1 ta 
pa nan tin pan riba nan mesa, 
pa nan tin trabou y pa nan tin 
seguridad. Esaki ta e prioridad 
basico den tur sociedad y Sr. 
Nelson Orlando Oduber a neg¬ 
lisha esaki totalmente a pesar di 
su mas di 30 aha den politica. 
Tambe e ta indica cu norma 
y balor pa bira hende drechi 



ta wordo sina na cas caminda 
mester tin tempo pa e muchan¬ 
an. E ta sigui na scol y despues 
e ta bay den e comunidad so¬ 
cial, aki tambe mester inverti 
placa, pero atrobe ta prefera 
di inverti den bloki y cement 
beneficiando amigonan en bes 
di den nos hendenan. 

Polis a evita un homber sigui 
maltrata su ex casa, hasta na 
Fundacion di Hende Muher 
den Dificultad 



DIARAZON mainta a drenta informacion cu un homber cu 
tin custumber di maltrata su casa, a haya ta bon di purba dor 
di menasa cu e ta bay Fundacion Hende Muher den Dificul¬ 
tad pa regia un ke otro. Ya cu e muher a busca refugio cerca 
e fundacion y e homber kier sigui cu su actonan di maltrato. 
Pero polis a bay y percura p’esaki no sosode. 


Polis a haya auto horta bon 
scondi na Tamarijn, prome 
cu nan a cuminsa plume 



DIARAZON mainta e patruya di Santa Cruz a bin encontra 
na un lugar bon scondi na Tamarijn cu un Nissan Sentra cu a 
ser horta. E antisocialnan a hiba y laga e auto eynan pa nan 
bolbe mas laat pa plume pero polis a yega na tempo y a logra 
salbe. 



Ladronnan a bula drenta cura di Dollar Rent 
A Car y a destrui y horta for di 6 auto 


DIARAZON mainta a drenta informacion cu den oranan di anochi pa mainta ladronnan a bula 
drenta cura di Dollar Rent A Car na Camacuri y a kibra drenta horta y destrui 6 di nan auto di huur. 
Nan a horta varios car-stereo system y te hasta a bay cu un stuurwiel. 

Chofer ta dal mucha riba bais 
y ta laga un adres ficticio y a 
bandona e sitio di accidente 



DIARAZON mainta a drenta informacion di cu un vehiculo a 
dal un ciclista banda di scol na Dakota. Na yegada di e patruya 
policial a constata cu un mucha di scol tabata herida y esaki 
a consecuencia di cu un jeep cora lo a dal’e y a duna un adres 
ficticio y sigui core bay. Polis mirando cu e mucha tabata herida 
a pidi pa ambulance bin n’e sitio. Na yegada di ambulance a 
constata cu e mucha tabatin varios herida y a dicidi cu lo ta 
mihor pa hiba e mucha pa un control y tratamento mas ex¬ 
tenso. Despues di esey e patruya a bay n’e adres y esaki a bin 
resulta cu ta un mentira e tabata. 


Autoridad investigando 
buraco den glas cometi 
dor di projectil na edificio 
di Monumenten Zorg 



DIARAZON atardi a drenta informacion cu un projectil lo a 
perfora un di e glasnan di edificio di Monumenten Zorg. Na 
yegada di e patruya policial, nan a constata cu tin un buraco 
den e glas di e edificio y e buraco aki a ser haci dor di un 
projectil. Autoridad ta investigando e caso aki. 



Mas foto di e kiebro den centro di Playa 

Ladronnan a bay cu un cantidad 
grandi di perfume, paha y 
lingerie for di Aruba Trading 


ARUBA TRADING 


^ detail STflfic 




CENTRO di Oranjestad ta 
birando un lugar cu no ta sigur 
mas. Sigur no den oranan di 
madruga. Ningun negoshi ta 
sigur mas. E siman aki so, 3 
negoshi a bira victima di kiebra 
di vitrina y ladronicia. Ayera 
tabata turno na Aruba Trading, 
cu tin rolluik, pero asina mes, 
esaki a ser kibra y e ladronnan 
a drenta horta. 

Tabata ayera madruga birando 
mainta e alarma di Aruba Trad¬ 
ing den Caya G.F. Betico Croes 


a bay on, ora cu ladronnan a 
kibra e glas di e porta y drenta 
paden pa horta. Pa nan a yega 
na e porta nan a forza e rolluik y 
a pasa bao di dje. Unabez paden 
nan a pasa man pa varios per¬ 
fume y tambe nan a pasa man 
den e cashregister, pana y hasta 
lingerie. 

Y tur comentario ta, tanten cu 
tin e shelter den Playa, lo no tin 
negoshi cu lo scapa di e plaga 
cu tin. 

Prijs pa bari di petroleo ta sigui subi 

Saudi Arabia ta bisa cu 
mundo por biba cu prijsnan 
di 80 dollar pa bari 



PETROLEO tbata subi diaranson na su nivel mas halto den 
6 luna, riba 63 dollar pa bari, despues cu Saudi Arabia a 
bisa cu economia global a fortalece lo suficiente pa afronta 
u prijs di crudo entre 75 y 80 dollar.Den declaracionnan 
promer cu e reunion di awe na Viena di e miembronan di 
OPEP (Organizacion di Paisnan Exportador di Petroleo), e 
minister Saudita di Petroleo, Ali al-Naimi, a bisa cu e prijsnan 
di crudo lo sigui subi, recuperando asina for di e minimonan 
cercano na e 32 dollar. “E aumento di prijs ta den funcion 
na e optimismo cu den futuro ta bin cosnan mihor”, Naimi 
a bisa na periodistanan na Viena. “Nos a wak muestanan di 
recuperacion. Demanda ta creciendo, specialmente na Asia”, 
Naimi a agrega.E minister a bisa cu OPEP no mester cambia 
su politica di produccion diahuebs (awe), meidante cual ya 
a corta 4,2 miyon bari diario den un intento pa wanta su 
prijsnan, golpea pa e recesion. 

Signonan di un recuperacion leve den exportacionnan 
Hapones diaranson a mustra mas riba e expectativanan cu 
mundo ta recuperando lentamente di su peor crisis finan¬ 
ciero den decadanan.“Ainda nos no ta wak un berdadero 
recuperacion fuerte, pero mi ta kere cu OPEP ta insinuando 
cu nan no ta wak un mayor caida den e demanda”, segun e 
analista di VTB Capital, Andrey Kryuchenkov. 

Ta spera cu e demanda mundial di crudo baha e aha aki na 
su tasa mas rapido desde 1981, cu Agencia Internacional di 
Energia (AIE), cu ta asesora 28 paisnan industrializa, esti- 
mando un caida di 2,56 miyon bari pa dia (bpd). 


Benta di casnan usa na Merca 
a aumenta cu 2,9% na april 


BENTA di casnan usa na Merca 
a subi cu 2,9% na april, segun 
un sondeo sectorial divulga di¬ 
aranson cu a respalda e opinion 
cu e recesion inmobiliario, cu 
ya caba tin tres aha, ta yegando 
su fondo.E National Associa¬ 
tion of Realtors (NAR) a bsa 
cu e bentanan a aumenta na 
un tasa annual di 4,68 miyon 
unidadnan desde un cifra re- 
visa di 4,55 miyon na maart, 
raporta incialmente como4,57 
miyon. Mercado tabata spera 
bentanan pa 4,66 miyon unidad 
na april.“Mayoria di e bentanan 
ta tumando lugar den rangonan 
di prijsnan mas abou y actividad 
a cuminsa lanta pa prijsnan 
mediano, pero e benta di cas¬ 
nan caro ta sigui slow”, segun e 
economista hefe di e asociacion, 
Lawrence Yun.Durante e luna, 
e casnan unifamiliar a subi un 
2,5% na un tasa anual di 4,18 
miyon unidadnan, mientras 
cu e benta di apartamentonan 
a crece un 6,4% na un ritmo 
anual di 500 mil unidadnan. 
Bentanan a aumenta den tres di 
e cuatro regionnan analiza. 

Mercadonan financiero a mus¬ 
tra poco reaccion na e datonan 
aki. “E informe aki ta parse di 
ta ofrece otro sehal di evidencia 
cu e benta di casnan ta stabi- 
lizando”, segun Zach Pandl, 
economista di Nomura Global 
Economics na New York. 





y an a 

UNDER FORECLOSUflF 


Mercado di real estate, cu ta 
den e curazon di e recesion 
Mericano, ta mustra senalnan 
di stabilizacion. Analistanan 
ta afirma cu e benta di vasnan 
lo por yega fondo pa mita di di 
ana.Caida di balor di e casnan 
y aumento di desempleo ta 
hibando e cconsumidornan na 
reduci gasto drasticamente, un 
factor cu por obstaculiza e recu¬ 
peracion di economia.Na april, 
e inventario di casnan na benta 
a subi un 8,8% na 3,97 miyon, 
mientras cu e prijs medio di 
un cas usa a cay un 15,4% na 
170.200 dollar compara cu april 
di aha pasa, den e di dos mayor 
caida porcentual di e serie esta- 
distico.Otro rapport, di Agencia 
Fenderal di Financiamento 
Inmobiliario, a mustra cu e 
prijsnan di casnan unifamiliar 
di Merca a baha 7,3% den e 12 
lunanan cu a caba na maart. 
Diamars, e sondeo Standard & 
Poor’s/Case-Shiller a refleha cu 
e prijsnan a cay 18,7% na maart 


compara cu e mesun periodo di 
2008.Propiedadnan cu proble- 
manan di deudanan no paga ta 
splica e 45% di tur e bentanan 
na april y Yun, di NAR, a bisa cu 
e casnan ey a distorsiona e prijs 
mediano di e casnan.“Como 
cu e propiedadnan bendi na 
findishi problablemente lo 
wordo libera na mercado den 
loke ta resta di aha, ta crucial 
cu e casnan cu problema wordo 
bendi liher den mercado”, el a 
sostene.Tambe a dici pa Reserva 
Federal yuda restaura e liquidez 
den mercado di hipotecanan di 
volumennan grandi pa duna 
incentivo na e segmento ey. 

Otro rapport separa, di Aso¬ 
ciacion di Banqueronan Hipote- 
cario, a mustracu e solicitudnan 
di prestamo pa vivienda a cay 
na su menor nivel desde unicio 
di maart, ya cu e mayor tasanan 
den mas di dos luna a afecta e 
demanda di refinanciacion si¬ 
man pasa. 


Empresario Ruso ta inverti 200 miyon dollar den Facebook 



UN empresario Ruso di internet 
lo inverti 200 miyon dollar den 
Facebook, elevando e balor 
di e compania di social net- 
work na 10 mil miyon dollar, 
a pesar cu ainda no a prooduci 
ganashinan.E inversion ta duna 
Digital Sky Technologies casi 
2% di e accionnan preferencial 
di Facebook, pero no ta dune un 
stul den directiva. 

E baloracion di 10 mil miyon 
dollar ta inferior na e 15 mil 
miyon, e balor na 2007 ora 
Microsoft a paga 240 miyon pa 


e 1,6% di Facebook. 

Aunke e compania cu sede na 
Palo Alto, California, a crece for 
di e momento ey, e tasacion re- 
aliza pa Facebook despues di e 
transaccion cu Microsoft a duna 
e compania un balor di mercado 
di 3.700 miyon dollar, segun 
detayenan revela despues den 
un acuerdo hudicial. 

E inversion mas recien, den 
accionnan preferencial, no ta 
compara necesariamente cu 
e posibel balor di e accionnan 
ordinario di Facebook den 


mercado habri. Esey ta wordo 
determina si e compania lo 
tabata a punto di efectua un 
Oferta Publico Inicial (OPI), lo 
cual por lo pronto no lo pasa. 
“Nos no ta precipitando” pa un 
OPI, segun e presidente Mark 
Zuckerberg, durante un confer- 
encia telefonico e siman aki. 

EL a bisa cu e inversion di 
Digital Sky ta un “bon colchon 
financiero” pa sustena su crece- 
mento. Facebook tin 200 miyon 
usuario, 70% di nan residente 
pafor di Merca. 
































AWEMainta.com I Diahuebs 28 di Mei 2009 


Economia I 11 


Geithner ta bisa cu economia 
Mericano ta stabilizando 

ECONOMIA di Merca ta 
stabilizando, pero tin un 
caminda largo pa cana pa re- 
cupera di su recesion actual, 
segun secretario di Tesoro, 

Timothy Geithner, a bisa 
diaranson.“Economia nacio- 
nal ta mustrando aigun sehal 
inicial di stabilidad. E con- 
fianza a mehora, e sistema 
financiero a cuminsa sa- 
nea. Credito a cuminsa alivia 
un poco. Esaki ta apenas 
e comienzo, sin embargo, 
nos tin un caminda largo pa 
cana”, Geithner a bisa. 



Colombia a subi den ranking mundial como 
destino di eventonan turistico 


COLOMBIA a subi 12 lu- 
gar den e ranking mundial di 
paisnan cu ta promociona nan 
mes como destino pa turismo 
di reunionnan, por lo general 
empresarial. 

UN informe di e Asociacion 
Internacional di Congresonan 
y Convencionnan, a destaca 
cu Colombia a pasa di lugat 43 
na 38. 

Den e clasificacion di 90 pais¬ 
nan, Colombia a supera paisnan 
manera Uruguay, Rusia, Peru, 
Ecuador, Costa Rica, New Ze- 
land, Panama, Puerto Rico, 
Venezuela, entre otro. 

Den caso di e ciudadnan, Carta- 
gena y Bogota a mehora igual- 
mente nan posicionnan den e 
ranking di e asociacion. Carta- 
gena, a subi 20 puesto pasando 
di 89 pa 69 mientras cu Capital 
di e pais a pasa di 114 pa 108. 



Inversion extranhero ta kibra record 
na Latinoamerica na 2008 


INVERSION extranhero di- 
recto a yega e nivel sin prec- 
edente di 128.301 miyon dollar 
na 2008 na Latinoamerica, pero 
ta spera cu e aha aki e lo sufri 
un reduccion fuerte, segun e 
Comision Economico pa Amer¬ 
ica Latina y Caribe (CEPAL) 
a informa diaranson.E cifra 
record di 2008 ta representa un 


aumento di 13,4% compara cu 
aha anterior, segun e informe 
presenta pa secretaria ehecu- 
tivo di e organismo regional di 
Nacionnan Uni, Alicia Barcena. 
Pa e aha aki, ta spera un caida 
di entre 35 pa 45% e informe 
ta agrega, cu ta senala cu no ta 
existi siguranza riba e duracion 
di e crisis economico global 


actual.E paisnan Suramericano 
a acapara alrededor di 90% di 
e fluho total cu a yega America 
Latina, y Brasil, Chile y Co¬ 
lombia a ricibi 80% di e cifra 
aki.Den contraste, Mexico y 
America Central a wak e ingreso 
di inversion extranhero directo 
reduci cu alrededor di 5%, cu na 
2008 a totaliza 38.438 miyon. 

Yiu muher di Mike Tyson ta fayece 



ÉXODUS Tyson di 4 ana di 
edad, yiu muher di e legend- 
ario boxeador Mike Tyson, a 
muri despues di un accidente 
domestico, segun informacion 
di polis local. 

Exodus Tyson a wordo haya 
conecta na un pulmotor colga 
na un waya di un aparato di 


haci ehercicio fisico den su cas 
na Phoenix. 

“Di un manera of otro e tabata 
hunga cu e aparato di core, 
cu tin un waya cu ta bin di e 
console, un sorto di las”, segun 
sargento di polis Andy Hiil. “Of 
e tabata core, of e’la hinca su 
cabez den e las, y obviamente 


e no por a sali”. 

E ruman di siete ana di Exodus 
a hay’e dialuna y a avisa su 
mama, cu tabata den un otro 
cuarto. E muher a saca e mu- 
cha di e las, yama e number di 
emergencia di polis y a purba 
rebiba e criatura. 

Polis y bomberonan cu a re- 
sponde na e yamada a aplica 
CPR na e mucha y a hib’e pa 
un hospital ey cerca, caminda 
e’la fayece diamars 26 di mei 
2009.Tyson, di 42 ana, tabata 
na Las Vegas pero a bula bay 
Phoenix mes ora cu e’la tende 
di e accidente. 

“Famia Tyson ta desea di ex- 
tende nos mas sincero y pro¬ 
fundo gratitud na tur esnan cu 
a reza y apoya nos, y nos ta pidi 
privacidad den e momento tan 
dificil aki”, e boxeador a bisa 
den un declaracion. 


Norcorea ta reactiva planta nuclear y 
ta menasa cu guera 


NORCOREA a reanuda e op- 
eracion di un planta nuclear, a 
lansa tres misil mas y a menasa 
su bisina, Surcorea, cu geura, 
segun varios medio di comuni- 
cacion y tambe segun e propio 
regimen Norcoreano. 

Como un ‘acto di guera’ e eher- 
cito di Norcorea a considera 
e participacion di Surcorea 
den un programa pa inter- 
cepta barconan sospechoso di 
transporta material pa arma di 
destruccion masivo, y a bisa 


cu nan lo tuma ‘medidanan 
militar fuerta mes ora’ si ai¬ 
gun di nan barconan wordo 
intercepta. 

Diamars Surcorea a anuncia 
cu nan lo participa den e 
programa anti-proliferacion, 
un dia despues cu su bisina 
panort a haci un test nuclear, 
y tambe a lansa tres misil mas 
di prueba, pa un total di 6 misil 
den dos dia. 

E corant Chosun Ilbo, cu a 
cita un fuente anonimo di 



gobierno Surcoreano, a bisa 
cu satelitenan di spionahe 
Mericano diamars a detecta 
presencia di vapor den e insta- 
lacion di reciclahe di e planta 
nuclear Norcoreana na Yong- 
byon, loke ta indica cu esaki ta 
funciona atrobe. 

Conseho di Seguridad di na- 
cionnan Uni a laga sa dialuna 
cu e test subteraneo tabata 
un “violacion cla” di un reso- 
lucion di 2006 cu ta prohibi 
e regimen Norcoreano pa 
desaroya su propio programa 
nuclear y a anuncia cu nan ta 
traha riba un otro resolucion 
cu lo por pone sanccionnan 
mas duro riba e pais Asiatico. 


ANUNCIO - ELRAH2Q1Q9 

Mediado di Gobierno na Aruba ta anuncia a base di articulo 
1, inciso 2 di “Arbeidsvredebesluit IH” cu e siguiente peticion pa ser 
ricibi, pa tene un referendum bou di e empleadonan di e empresa 
menciona aki bou: 

Nomber di peticionario: Federacion di Trahadonan di Aruba (FTA) 
Nomber di EMPRESA: George Drive Yourself Service N.V. Budget 
Car Rental 

Ta pone atencion riba posibildad pa sindicatonan interesa pa dentro di 14 
dia despues di fecha di e anuncio aki, trece nan deseo pa participa na 
dicho referendum na conocemento di Mediador. 

Aruba, 27 di mei 2009 
Mediado di Gobierno 
Gregory R.Rasmijn 



Alcalde 

y funcionarionan 
deteni pa nan 
vinculo cu crimen 


organiza 



POR lo menos 27 funcionario estatal y municipal, incluyendo 10 
alcalde, a wordo deteni pa presunto vinculo cu crimen organiza 
den un operativo masivo sin precedente realiza diamars ultimo 
den estado Michoacån, un di esunnan mas afecta pa narcotrafico 
na México. 

Procuraduria General di Republica (PGR) a informa den un co- 
municado cu entre e detenidonan tin e coordinador di asesornan 
di e procurador estatal, un asesora di e gobernador y ex titular 
di seguridad publico y incluso un huez local y ex sub-procurador 
di husticia. 

E detencionnan a tuma lugar durante un accion simultaneo na 
diferente punto di Michoacån, na mas cu 200 kilometer west di 
Mexico City y sede di e cartel La Familia, un di e gruponan respon- 
sabel pa parti di e violencia cu ta afecta aigun zona di e pais. 
PGR a senala cu e funcionarionan tin “presunto vinculo cu crimen 
organiza”, aunke e no a duna mas detaye. Tampoco e’la bisa si 
tin mas detencion. 

E 10 alcaldenan deteni ta di municipalidadnan cu den ultimo 
ananan tabatin un presencia mas grandi di narcotrafico. 

E operativo a cuminsa diamars mainta, ora fiscalnan federal 
a yega na cas, oficina y presidencianan municipal cu orden de 
localiza ydetene. 

Aigun di esnan busca a wordo traslada pa Mexico City, pa e cen- 
tronan di detencion contra delincuencia organiza di PGR. 

E operativo a tuma lugar e mesun dia cu Polis Federal a anuncia 
captura na Michoacån di un ex polis estatal, considera un opera- 
dor di e cartel La Familia, desde unda e tabata encarga cu trafico 
di droga y secuestro den por lo menos cinco municipalidad di 
Estado México, bisina di e Capital. 

Hunto cu e ex polis estatal, identifica como Javier Ortiz “El Arqui”, 
10 persona mas a worde captura. 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 



Bo por lesa bo AWEMainta tur dia Online na www.awemainta.com 


Ni e mas abundante coneunan por 

scapa caida di Playboy 



REVISTA Playboy ta na benta su accionnan. E acceso gratis na 
como consecuencia di e fuerte pornografia riba Internet tambe 
caida den benta di su ehemp- ta menasa e negoshi. 
larnan como tambe derumbe di E crisis no ta scapa ni sikiera e 



Hugh Heffner cu su coneunan 



Panaderia del Pueblo 


Tin mester pa drenta servicio di inmediato: 

2 Panadero cu experiencia 
1 Pastry-man 

Si abo ta interesa, yama tel. 582-1915 pa traha un cita 
cu Nelson of cuTati pa haci e entrevista necesario. 



magnate Hugh Hefner cu, se- 
gun informacion, ta dispuesto 
pa bende e revista pa aproxima- 
damente 400 miyon dolar y ya 
tin un posibel cumprado. 
Segun e corant Daily Mail ta 
publica, e revista Playboy tambe 
a sufri e efectonan di internet, 
ya cu e usuarionan ta prefera 
di mira pornografia gratis riba 
e paginanan web envez di paga 
pa e revista. 

Den e prome trimester di ana, e 
compama a perde casi 14 miyon 
dolar, y consecuentemente ya 
Heffner ta dispuesto pa bende 
su parti. 

Entre e posibel cumpradornan 
di e imperio di Heffner ta figura 
Richard Branson, magnate di e 
empresa Virgin Media. 


Sin embargo, esnan ayega na 
Playboy a bisa cu lo scucha “tur 
proposicion cu e accionistanan 
considera necesario”. 

Segun Infobae ta agrega, e 
negoshinan di Heffner a 
cuminsa complica na 2009. 


Den e prome trimester, su im¬ 
perio a raporta perdidanan di 
13.700.000 dolar, tres biaha 
mas cu e mesun periodo di 2008. 
Pa e di dos trimester a pronos- 
tica un caida den anuncio di 39 
por ciento. 

PARTIDO Republicano por 
perde ainda mas di su base 
hispano, si di un forma of otro 
nan interferi cu nominacion di 
Sonia Sotomayor, cu lo bira e 
prome hispana, e di tres muher, 
den Corte Supremo, si e wordo 
confirma. 

Diamars ultimo presidente 
Barack Obama a nomima Soto- 
mayor di 54 ana, di ascendencia 
Puertorriqueno, pa reemplaza 
David Souter. 

Sotomayor ta huez den Corte di 
Apelacion, den cual funcion e’la 
wordo nombra pa presidente 


Bill Clinton e tempo ey. 

A pesar di su ananan di trayec- 
toria y su historia bipartidista, 
reaccionnan riba su nominacion 
no a keda atras. 

Rush Limbaugh, fanatico con- 
servador y personalidad di 
radio, a yama Sotomayor un 
“racista parobez” den su show. 
Limbaugh, cu ta conoci pa causa 
controversia, a bisa cu e ta spera 
cu esun nomina pa Obama, 
frustra su caminda pa Corte 
Supremo. 

Limbaugh a referi na un co- 
mentario cu Sonia Sotomayor 


Partido Republicano 
por stroba nominacion 
di Sotomayor? 



a haci na Berkeley, na 2002: 
‘Mi ta spera cu un muher Latino 
inteligente, cu e rikesa di su 
experiencia, cu mas frecuencia 
por yega na un mihor conclu- 
sion, cu un homber blanco cu 
no tabatin e clase di experiencia 
aki’ na cual Limbaugh a agrega 
‘si esaki no ta racismo, mi no sa 
kico e ta anto’. 

“Mi kier pa e faya? Si. <jMi kier 
pa e no por yega corte? Si. E lo 
ta un desaster den corte”, e’la 
bisa. “Ainda mi kier pa Obama 
fracasa como presidente? Si.... 
E lo faya di un manera of otro, 
pero mas lihe mas mihor asina 
e dano cu e lo por causa e pais 
lo ta menos”. 


Lagando e atakenan di Rush 
Limbaugh unbanda, varios lider 
Hispano ta mustra optimista pa 
cu e inminente confirmacion di 


Sotomayor y a adverti partido 
republicano pa no pura huzge, 
prome di scucha su caso den 
Senado. 


ta stop te ora esnan responsabel 
paga pa nan acto 



RCTV no 


E miembro di directiva di e cadena 
RCTV, Marcel Granier, a bisa cu e emi- 
sora priva di television Venezolano lo no 
bandona su lucha hudicial “te ora esnan 
responsabel paga pa e hecho cu nan no 
por transmiti cu senal habri for di dos 
aha pasa. 

RCTV lo sigui cu accion legal na Ven¬ 
ezuela y na resto di mundo, “te ora su 
derechonan wordo reconoci” y “te ora 
esnan responsabel paga”, no unicamente 
esnan cu a duna e orden, sino tambe 
esnan cu a ataca e planta, Granier a bisa 
den un discurso. 

E uso di frecuencia di canal 2 a wordo 
kita di RCTV dia 27 di mei 2007 (exac- 
tamente dos ana pasa ayera), despues di 
53 ana, ora Gobierno di Hugo Chåvez no 
a renoba e permiso legal argumentando 
cu RCTV ta un emisora “golpista”. 

Na e trahadornan di e emisora, cu for di 
augustus 2007 ta transmiti pa cabel bao 
nomber di RVTC Internacional, Granier 
a pidi pa “visualiza e dia cu nos ta haya 
nos senal bek, y cu Venezuela ta liber”. 
Aunque e’la denuncia cu “e regimen y 
su aliadonan” a purba tapa e hecho cu 


RCTV a conkista e prome lugar di sinto- 
nia nacional di canalnan cu ta transmiti 
pa cabel of satelite, e’la admiti cu esaki 
ta bisto den finanza di e empresa. 

“Nan a convence e encuestadornan pa 
nan no actualisa e cifranan” di e sintonia 
nacional actual y “esey ta haci cu e tari- 
fanan (di RCTV pa publicidad) mester 
ta mucho mas abao y por lo tanto nos 
entrada mas abao”, e’la lamenta. 

“E audiencia ta sigui duna preferencia y 
nos ta na prome lugar di sintonia cu un 
penetracion cu ta mas cu 65 por ciento”, 
loke ta demostra, e’la anadi, “cu forza 
bruto” por wordo venci cu “inteligencia, 
talento, rason y amor pa Venezuela”. 
Tambe e’la denuncia cu “e regimen ta 
ataca tur manifestacion di forzanan 
democratico cu nan no por a domina” y 
entre nan e’la nombra e emisora priva 
Globovision y “centenar di stacion di 
radio y decena di corant”. 

“Opresion ta aumenta” y, “cu su discurso 
di odio, e regimen ta activa su forzanan 
ilegitimo di atake, cu libremente ta 
menasa y agredi periodistanan den 
cumplimento cu nan trabao”, e’la bisa 
y a recorda cu su cas a wordo ataca “na 


tres ocasion, sin papia mes di menasanan 
di morto” contra dje. 

Un siman pasa Granier a entrega dos 
demanda mas na ‘Tribunal Supremo 
de Justicia’ (TSJ) den cual e ta exigi pa 
Gobierno di Chåvez wordo ordena pa 
debolbe e ekiponan di transmision na e 
empresa y autorisa e senal pa trasnmiti 


via aire. 

Granier e dia ey a recorda cu RCTV den 
e dos ananan aki a somete un dozijn 
di demanda na TSJ, tur sin respuesta, 
loke ta confirma loke nos tur sa caba, 
cu e poder Hudicial “ta condiciona y 
someti na e deseonan di e presidente di 
Republica”. 

Guera inminente na Corea? 

Norcorea ta bandona tregua di 
1953 y menaza Seoul cu atake 




NORCOREA a lanta su tono ayera 
declarando cu ya nan no ta someti na e 
armisticio di 1953 cu Surcorea y a me¬ 
naza esaki cu un atake militar, loke ta un 
escalacion di e tension, dos dia despues di 
a anuncia nan di dos test nuclear. Den un 
comunicado di ehercito cu a wordo cita pa 
e agencia Norcoreano KCNA, e regimen 
comunista a indica cu nan ta considera 
e decision anuncia e dia prome pa Sur¬ 
corea pa uni na e Iniciativa di Seguridad 
contra Proliferacion (PSI) “como un de- 
claracion di guera”.“Cualkier acto hostil 
contra nos Republica, particularmente 
detene of inspecciona nos barconan... lo 
traduci inmediatamente den un fuerte 
respuesta militar”, Norcorea a adverti den 
un comunicado publica desde e destacamento militar 
Norcoreano neutral di Panmujon, den centro di e zona 
demilitariza.“Nos ehercito ya no ta someti na e acuerdo 


di armisticio cu cual medida Merca a pone Surcorea 
drenta PSI”, e comunicado a agrega. Ambos Corea ofi- 
cialmente ainda ta den guera, ya cu nan no a firma un 
tratado di paz despues di e conflicto di 1950-1953. 



Venezuela y Bolivia ta bende uranio cu 

Iran pa arma nuclear 



VENEZUELA y Bolivia ta 
bende uranio pa e programa 
nuclear di Iran, segun un in¬ 
forme secreto di Ministerio di 
Asuntonan Exterior di Israel cu 
a wordo compila pa e proximo 
Asamblea General di Organiza- 
cion di Estadonan Americano 
(OEA). 

Prensa local ta bisa cu e docu- 
mento, di tres pagina, ta analiza 
e relacionnan di Iran cu Améri- 
ca Latina, y ta destaca cu Ven¬ 
ezuela y Bolivia ta “suministra” 
uranio pa e programa nuclear 


di Teheran. 

E informe ta agrega, cu inten- 
cion di e presidente Venezo- 
lano Hugo Chåvez cu benta di 
e uranio ta pa mina diplomacia 
Mericano den nan esfuerzo pa 
logra pa Iran somete su pro¬ 
grama nuclear na supervision 
internacional. 

Occidente, como tambe Israel, 
ta terne cu e regimen di Teheran 
ta desaroyando armanan nucle¬ 
ar, aunque presidente Mahmud 
Ahmadineyad ta sigura cu su 
programa solamente tin metan¬ 


an pacifico. 

Den un rueda di prensa dialuna 
ultimo, e presidente Irani a 
insisti cu su pais lo no negocia 
interupcion di e programa 
nuclear. 

Oficialmente, e vocero di min¬ 
isterio di Asuntonan Exterior di 
Israel, Igal Palmor, a bisa cu su 
Gobierno “lo no comenta riba e 
contenido di e informe”, prome 
cu nan sigura cu “ta trata di un 
infiltracion cu nunca mester a 
pasa”. 

“No tabata nos intencion pa un 
infiltracion tuma lugar, y nos ta 
lamenta cu e informe a sali na 
cla”, e’la bisa. 

Compila pa e vice ministro 
di Asuntonan Exterior, Dani 
Ayalon, cu a participa como 
observador na e asamblea di 
OEA na San Pedro Sula (Hon¬ 
duras) cu a tuma lugar diamars 
ultimo y ayera, e documento 
interno ta analiza e situacion 
na América Latina y e creciente 


“penetracion” di Iran den aigun 
pais di e continente. 

“Iran ta tratando di tuma posi- 
cion na América Latina y des- 
graciadamente nos ta mira 
un cooperacion hopi estrecho 
entre Ahmadineyad y e regimen 
radical di Hugo Chåvez, y esaki 
ta algo cu mester preocupa nos 
tur”, Ayalon a bisa 
Ora a puntre di e supuesto benta 
di uranio, e vice ministro Israeli 
a bisa cu “nos no ta den posicion 
pa confirma e informacion cu 
nos tin of no tin”, pero “si cu 
nos ta mira un alinasa strategico 
entre Chåvez y Ahmadineyad, 
y esey ta algo hopi peligroso” 
pasobra “e ta mina e stabilidad 
no solamente di e continente, 
sino di henter mundo”. 

“Mi ta supone cu paisnan re- 
sponsabel lo no permiti pa e 
aliansa strategico aki continua”, 
e vice ministro Israeli a declara, 
pasobra “si nan no wordo para 
nan lo tin un capacidad hopi 


poderoso pa fomenta terorismo 
y mata hende, manera nan a 
haci na Buenos Aires”. 

Na e asamblea di OEA, Ayalon 
lo plantea pa su audiencia 
Latinoamericano e camind- 
anan di cooperacion pa frena 
e “evidente expansion” di Irån 
y di “terorismo” como “factor 
destabilizador”. 

E existencia di e informe ta 
sali na cla varios luna despues 
cu Venezuela y Bolivia a kibra 
relacion diplomatico cu Isreal 
como protesta contra e ofensiva 
militar den franha di Gaza entre 
dia 27 di dicember y 18 di janu¬ 
ar i ultimo. 

No obstante, e deterioro den 
nan relacion bilateral ta bai bek 
aigun ana, y na Ministerio Is¬ 
raeli di Asuntonan Exterior nan 
ta relaciona esaki cu e continuo 
acercamento di Caracas y La Paz 
na Teherån, y e distanciamento 
entre ambos Capital Latino¬ 
americano y Washington. 

Instalacion di 2 lider pa Arubaanse 

Padvindsters Gilde. 





DURANTE un encuentro re¬ 
den, Arubaanse Padvindsters 
Gilde a instala 2 lider cu awor 
tin e tarea di guia kabouter 
(7-11 ana ) y padvindsters 
(11 ana pariba). Ta trata di e 
simpatica damanan Natalie 


Richardson y Nicole Illidge. 

E dos damanan aki tin un 
trayectoria amplio den e mun¬ 
do di padvinderij, mirando 
cu nan mes a forma parti di 
e organisacion for di edad 
hoben y a milita den tur difer- 


ente seccion. Natalie despues 
di su estudio como maestra 
segundo grado den exterior, 
a bolbe su isla natal cu hopi 
entusiasmo p’asina educa nos 
hobennan tanto den ensenansa 
regular como den gruponan 


di padvinderij como guiador. 
Nicole, siendo ainda un studi- 
ante su mes, a demostra cu e 
tin e capacidad pa yuda guia 
hobennan di su grupo como 
lider asistente. 

Di parti A.P.G. nos kier felicita 


e 2 lidernan, desea nan hopi 
exito den e mundo di lider. Y 
alabes ta desea nan hopi forza, 
amor, pasenshi, perseverancia 
y creatividad pa e bunita trabao 
cu nan lo sigui eherce como un 
lider voluntario. 


Ceremonia di sendemento di luz n’e cancha 
deportivo di Flatstone na Piedra Plat 



DILANTI un publico hopi 
grandi a tuma lugar diabierna 
ultimo n’e tereno di Flatstone 
na Piedra Plat un ceremonia 
special caminda a sende e 
luznan p’e cancha deportivo 
aki. Tabata presente e.o. Min¬ 
ister President Nelson Oduber 
y Minister Ramon Lee. Ambos 
mandatario a trece padilanti 
cu nan ta hopi orguyoso y sat- 
isfecho cu Lotto pa Deporte a 
percura p’e iluminacion aki bira 
un realidad. 


N’e ocasion aki Presidente di 
Flatstone sr. Tico Loopstok den 
un forma simbolico a coy un 
palo di basora y zwaai esaki 
bon pida leu den mondi, dem¬ 
ostrando asina cu e equiponan 
deportivo na Aruba no ta de¬ 
sea di bay back den e epoca di 
cauchi baulo manera t’e deseo 
di cierto politico na Aruba. 

E gesto aki a wordo ricibi cu 
un tremendo aplauso di e gran 
publico presente. 

Pro-Tec ta 


profesionalisa 
nos tecniconan 



RECIENTEMENTE Pro-Tec N.V. a organisa un seminario na fa¬ 
bor di companianan di air-conditioning, hotelnan y tambe nos 
propio techniconan. 

Atraves di ananan un protocol pa paisnan desaroya a wordo 
sera, conoci tambe como e Protocol di Montreal, cual acuerdo 
mundial ta na beneficio di nos planeta tera. Mirando padilanti 
na un mihor futuro pa humanidad, a haya practico pa cambia e 
tipo di gas cu ta ser uza den equiponan di airco pa asina no haci 
mas dano na nos capa di ozone. 

E gas mas uza den equiponan di airco ta R-22. Pa por cumpli 
cu e demanda pa produci un gas cu ta 100% bon pa nos medio 
ambiente y cu ta hopi eficiente a bin cu e gas nobo pa ekiponan 
di airco cu ta conoci como R-410a. 

Na aha 2010 Merca lo cuminsa “phase out” of stop di produci 
ekiponan cu gas R-22 y ta pasa 

completamente over pa e gas nobo R-410 a . Pa por uza e gas nobo 
mester a haci ahuste no solamente riba ekiponan di airco pero 
tambe riba e tecnologia rond di ekiponan di airco, loke ta exigi 
pa entrena tecniconan di airco. 

Pro-Tec N.V. tambe kier pone un stap den futuro y contribui na 
nos medio ambiente y pa cual motibo a organisa e seminario 
pa educa no solamente nos propio tecniconan, pero tambe otro 
tecniconan di companianan na Aruba y tambe esnan cu ta envolvi 
den e ramo aki, dunando no solamente e teoria pero tambe e 
practica di e gas R-410a. 

Pro-Tec N.V., representante di e prestigioso marca di 
airconan“Trane”, a busca representantenan pa conduci e semi¬ 
nario. Y den e caso aki nos tabatin Ing. Thomas Uribe kende ta 
un “Trane Field Service Representative”, pa haci tal. 

Tambe tabata presente representante di “Trane Unitairy Team”, 
Sra Monica Restrepo. 


Bautismo di uniform di domino 
team Clarisca Dimes!! 



DIADOMINGO ultimo 24 di mei 2009 e 
team di Domino Clarisca Dimes! a bautiza nan 
uniform na Brazil 81-B unda e team a estrena 
nan uniform y a bira campeon e dia aki tambe 
ganando tur team presente. 



CLARISCA Velasquez mes tabata presente pa 
bautiza e uniform den presencia di tur hungador 
di e team Clarisca Dimes IDespues di e bautizo 
tur e weganan a cuminsa y pabien ta bai na e 
team di domino Clarisca Dimes! cu a sali e team 
ganador tambe! PABIEN! 


Minister President a haci 
entrega di certificado na 13 
militar di Mariniers Kazerne 

DIARAZON ultimo a tuma lugar na 
Mariniers Kazerne na Savaneta un 
encuentro militar y na unda Minister 
President sr. Nelson Oduber tabatin 
e honor pa entrega certificado na 13 
militar di e formacion profesional pa 
mariniers di Aruba (Arumil). 

Alabez sr. Nel Oduber a haya un dem- 
ostracion di diferente ehercicio cu ta 
wordo practica dor di e mariniernan. 

Despues di entrega di certificado y 
demostracion a sigui cu un lunch den 
e restaurant di Mariniers Kazerne 
Savaneta. 

N’e ocasion special aki Minister Presi¬ 
dent sr. Nelson Oduber a felicita tur e 
graduadonan y a desea nan tur clase di 
exito den futuro. 

Cu Boeing 737 y Airbus 340. 

SLM ta renobando flota completamente 


E compania di aviacion nacional di 
Surinam, SLM, ta na bispo di un era 
completamente nobo cu renobacion 
di su flota cu avionnan mas amplio y 
moderno. 

Recientemente e compania a debolbe 
e MD-80 cu nan tabata uza riba e ruta 
di Paramaribo y Corsow y Aruba pa 
Miami y e dianan aki ta bulando tempo¬ 
ralmente cu un DC-9 di Dominicana cu 
ta disponé di dos di e avionnan aki. 

Na lugar di MD-80, SLM lo bay intro- 
duci avionnan Boeing 737-300 riba su 
rutanan regional y a huur un Airbus 
340 di 4 motor pa su ruta pa Europa. 
Ora SLM finaliså e periodo di transicion 
di flota, nan lo tin dos Boeing 737-300 
cu ta mås eficiente riba e rutanan re¬ 


gional y ta mas moderno cu e MD-80 
cu nan a debolbe fo’i 3 siman paså na 
su dono. 

E dos avionnan aki ta na Miami actual- 
mente y den fin di siman benidero nan 
lo ser trasladå pa Paramaribo pa cum- 
insa bula e rutanan regional e promé 
siman di juni. 

E Airbus 340 cu SLM a huur lo drenta 
den servicio na october y lo ta mas efi¬ 
ciente cu e Boeing 747-300 cu nan tin 
actualmente y cu ta birando demasiado 
costoso p’e ruta pa Europa. 

E Boeing 747-300 tin capacidad pa 476 
pasahero, mientras cu e Airbus 340 
lo tin capacidad pa algo mas cu 300 
pasahero. Cu e configuracion aki SLM 
lo por aumentå su buelonan pa Hu- 


landa tambe y cualnan ta bayendo na 
completo satisfaccion di e compania. 

Un otro cambio cu lo bay tin den seno 
di SLM te hecho cu e actua gerente di 
SLM, sr. Frits Jim, ta preparando pa bay 
manehå e oficina di SLM na Miami. 
Frits Jim a cuminsa su carera na SLM 
na Aruba den pasado y tin basta aha ta 
dirigi e oficina na Corsow y Aruba. 
Actualmente SLM tin buelo fo’i Suri¬ 
nam pa Miami via Aruba y a pidi pa 
por haci escala na Corsow pa Miami, 
pero ainda no a hana reaccion riba 
nan peticion. 

Riba e ruta Aruba-Miami si nan tin 
pérmit di autoridadnan Merikano, pero 
no p’e ruta Corsow-Miami. 


Riba e pregunta cu si e hecho cu awor 
cu e mes lo bay encabeså e oficina di 
SLM na Miami y mirando cu Insel Air 
tambe ta bulando pa Miami cu mas 
frecuencia si esaki no ta habri posi- 
bilidad pa un era nobo di cooperacion 
entre e dos companianan, Frits Jim a 
splica cu SLM ta semper habri pa un 
opcion asina. 

Den pasado e dos companianan tabatin 
un acuerdo di cooperacion di ruta, pero 
a cancelå esaki. 

Como cu SLM ta bula pa Miami via 
Aruba nan no ta competencia pa Insel 
Air, pero considerando cu ta trata di 
dos mercado relativamente chikito, 
un eventual cooperacion logistico lo 
ta mas positivo y faborabel. 


Plataforma di Antia y Aruba (WNAA ) ta transforma 
su status pa “Caribbean Water Assosiation” 



SIMAN pasa na Bonaire, a 
tuma luga e cambio di e status 
di e Plataforma di Awa di Antia 
y Aruba pa “Caribbean Water 
Assosiation ( CWA) . Esaki a 
tuma luga na e ofisina di no- 
tario Maarten Maartense den 
presensia di Director di WEB 
Boneiro, Sr. Ing. H. de Palm, 
Director di Distribucion di 
AQUALECTRA Sr. Ben Statia, 
M.Sc. (Presidente di WNAA) 
y Sra. Diana De Meza cu ta 
forma parti di e “Stuurgroep” 
di WNAA. 

CWA en principio ta keda cu 
e mesun metanan cu WNAA 
tabatin caba pero ta amplia 
esaki cu puntonan manera 
cooperacion riba tereno di 
produccion, distribucion di 
awa en general y particular- 
mente pa medio di intercam- 
bio di conocimento pa por 
haci investigacion y desaroya 
conocimento y sosten di am¬ 
bos banda. E vision nobo lo ta 
pa bay profundisa den e siclo 
total di awa di bebe. Pues for 
di awa di yobe, awa produci pa 
medio di awa di laman y haci 
miho uzo di awa cu awor gran 


parti, riba e Islanan ta bay den 
tera via di beerput. Tambe e 
tin como meta pa contribui na 
duna un aporte na e confiansa 
di e consumido den suministro 
di awa y promove energia 
duradero. 

E Asosiacion kier logra su 
metanan organisando re- 
unionnan, seminario, train- 
ing, conferencia y “gastcol¬ 
leges” . Colaboracion cu otro 
organisacion cu mesun meta 
y tambe cu institutonan di 
conocimento cu entre otro ta 
senala problema i solucion 
inovativo. 

Cu awe a lanta CWA ta danki 
na e Plataforma di Awa di 
Antia y Aruba cu a keda fundå 
na aha 2004 cu e meta pa mas 
cooperacion entre compani¬ 
anan di produccion y distribu¬ 
cion di awa na Antia y Aruba 
pa compartf conocimento y 
experiencia den soluciona 
problemanan comun. Pero 
tambe crea un structura di 
asistencia mutuo den caso di 
calamidad. 

E plataforma a crece y ademas 
di e partisipacion di e com¬ 


panianan di Awa di Aruba, 
Bonaire, Curagao, St. Maarten 
a inclui compania di awa di 
Surinam. Tambe tin partisipa¬ 
cion di institutonan di investi¬ 
gacion di e universidat (TU) di 
DELFT, Universidat di Antia 
(UNA) y Universidat Anton de 
Kom (AdeK), di Surinam. 

E meta di e Plataforma di awa 
a keda amplia di forma cu 
awor ta comparti investiga¬ 
cion y training y intercambia 
conocimento y experiencia, 
p’asina mehora calidad, con- 
fiabilidad y servicio di cada 
compania cu ta miembro di e 


plataforma. 

Pa logra e meta original di e 
Plataforma a dicidi na amplia 
e metanan y amplia su miem- 
brecia cu a resulta den un Or¬ 
ganisacion cu por sirbi e area 
di Caribe y bisindario. 
Actualmente e directiva ta 
consisti di: President: Ben 
Statia, M.Sc., tesorero: Ing. 
Jossy Laclé y Ing. Diana de 
Meza secretario y tin asiento 
na Boneiro. Lo no bini mucho 
cambio den e structura di or¬ 
ganisacion cu awor ta consisti 
di gruponan di trabou y un 
directiva. Mas bien lo mester 


bini un ampliacion cu un of 
mas grupo di trabou cual un 
di nan lo ta e grupo cu lo pro¬ 
fundisa su mes riba duna e 
cliente miho servicio. Tambe 
e seccion di WNAA cu tabata 
concentra riba investigacion 
scientifico conhuntamente ku 
e universidatnan, e asina yama 
CWTRI, a wordo transforma 
den un grupo di trabou. 

E gerencia di tur e compani¬ 
anan di Awa di tanto Antia 
y Aruba como Surinam ta 
sumamente orguyoso cu e 
logro aki. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Nadya van Putten: “Aruba no ta cla pami!” 



NA prome lugar laga nos intro- 
duci nos mes. Nos ta un grupo di 
hoben cu ta campanando fuerte 
pa dr. mr. Mito Croes na Hu- 
landa y nos ta carga e nomber 
di Hubentud Activo na Hulanda 
(HAH). Nos a keda hopi babuca 
mes ora nos a tende e reaccion 
y critica di senorita Nadya van 
Putten dirigi na nos organisa- 
cion. 

Nos kier a splica den luho y 
detaye kico exactamente a 
tuma lugar diabierna anochi 
22 di mei na Club Zenz na Rot¬ 
terdam. 

Diabierna dia 22 mei pa 21:00 
di anochi HAH a organisa un 
actividad pa hubentud na Hu¬ 


landa cu a carga e nomber 
“Green Party”. Hendenan for di 
tur parti di Hulanda a cumpra 
nan carchi p’asina bin e evento y 
tambe tende dr. mr. Mito Croes 
su punto di bistå tocante Aruba 
den Union Europeo, algo logico 
mirando cu ta dr. mr. Mito Croes 
t’esun cu a lucha mas cu 5 aha 
pa cu awe nos tin e derecho di 
vota y cu awe tambe senorita 
Nadya van Putten por a postula 
su mes como candidata riba e 
lista di Groenlinks. 

Na comienso di e anochi un di 
e prome hendenan cu a yega 
na porta ta un representante di 
Groenlinks cu a bisa e host di 
e anochi cu e ta invita. Cu un 


caluroso bon bini nos a invite 
pa pasa y disfruta di e anochi. 
Despues di aigun rato e delega- 
cion di dr. mr. Mito Croes a yega 
y nos a informe cu paden tin un 
invitado di Groenlinks y dr. mr. 
Mito Croes no tabata na altura 
cu e senora aki ta invita, pero na 
un manera netchi y corecto el a 
yama e senora bon bini. 

Den transcurso di e anochi e 
security guard di e club a aserca 
nos pa bisa nos cu tin hende ta 
parti flyer dilanti di e club y cu 
esaki no mag. Esaki por trece 
problema p’e club cu Gemeente 
y polis. 

Nos a informa e security cu e 
personanan aki no ta forma 
parti di nos grupo. 


E propietario di e club a bin 
despues atrobe serca nos en- 
fatisando cu esaki no por, pero 
nos a bolbe bise cu e hendenan 
aki no ta cu nos. E propietario 
cu e security a dicidi di aserca 
e grupo cu tabata 3 persona (2 
dama y un cabayero). 

Segun version di e security ta cu 
e cabayero a bira masha fresco 
mes y a cuminsa protesta, aki e 
security a bisa cu e no ta acepta 
insulto y a manda nan para otro 
banda di caminda cu no ta riba 
nan tereno. 

Unabez nan a para otro band’i 
caminda ningun hende no a 
aserca of papia mas cu nan. 

Ora cu e personanan aki a cla 
di parti flyer, e cabayero a subi 
su bicicleta para dilanti di e 
security y ainda a tira palabra 
di insulto den su direccion (cu 
mas cu un testigo presente) 
anto e security a conteste cu e 
ta haye zielig. E flyer cu tabata 
wordo parti su texto tabata lo 
siguiente: 

Hey Party People! 
Geniet van het feestje... 
Maar op 4 juni, is het tijd 
om serieus te worden. 
Stem dan voor de echte “GREEN 
DEAL” 


E miembronan di HAH nunca 
a dirigi ningun palabra n’e per¬ 
sonanan aki den ningun forma 
y sigur nos no a insulta ningun 
hende. Nos ta kere seriamente 
den politica di nivel y nos no 
ta insulta ningun hende of 
organisacion sin sa loke a pasa 
di berdad. 

Den un articulo den Amigoe 
titula: ‘Croes moet waarheid 
vertellen’, senorita Nadya van 
Putten a scirbi ‘ik wilde de heer 
Croes sparen. Als hij mij niet 
op deze manier had aangepakt 
door zijn fanatieke volgelingen 
allerlei leugens over mij te ver¬ 
tellen, dan hoefde ik mij nu niet 
zo pittig en hard uit laten.’ 

Nos tambe kier a spaar senorita 
Van Putten, pero bo ta corda 
bo contesta riba un pregunta 
cu’n hoben a haci bo na Leiden: 
‘Pakico bo no a drenta arena 
politico prome na Aruba?’ Bo 
contesta tabata: ‘Aruba no ta 
cla pami!’ Ki arogancia. 

Hobennan Activo na Hulanda, 
Maurits Malmberg; Siegfried 
Eman; America Lacle; Stepha- 
nie Faro; Mario van der Biezen 
y Alexandra Oduber. 


Recibimento ta serca 
No busca Leu. 

“Manchito’s 

Patur bo articulo 
di Prome 
santa communion 


Mercancia nobo a yega, tanto pa mucha muhe y mucha homber ! 



FERGUSONSTRAAT 71, ORANJ ESTAD, ARUBA 
TEL/FAX: (297) 582-2303 

Dos hubilario na Banco di Caribe 


BANCO di Caribe Aruba N.V. 
a celebra e di 10 aniversario di 
sra. Florencia Geerman y di sr. 
Edgar Croes. E hubilarionan a 
haya nan pin di 10 ana, e acos- 
tumbrado envelop, certificado, 
regalo y areglonan. 

Florencia Geermain ta koffie- 
dame di Banco y Edgar Croes 
a cuminza traha den departa- 
mento di transfer. 

Despues el a worde transferi pa 
departamento di EDP na unda 
e ta traha te cu dia di awe como 
system operator. 


Riba e potret nos por aprecia 
sinta na mesa e hubilarionan 
sr. Edgar Croes y sra. Florencia 
Geerman. 

Para di robes pa drechi, sr. 
Cedric Trinidad, supervisor di 
Edgar, sra. Bernice York, super¬ 
visor di Florencia, sr. Herbert 
Ignacio, Managing Director, 
sra. Jeanne Martis di PZ y sr. 
Boy Lacle, Managing Director. 
Masha pabien Florencia y 
Edgar, hopi aniversario mas! 
Tambe masha danki p’e dushi 
treatnan. 




Marlon Sneek cu un pregunta na 
Minister drs. Marisol Lopez-Tromp 


TA ken ta aproba y of disena e 
tipo di trabaonan aki, manera 
esun dilanti di Imelda Kleuter- 
school? 

No a tarda mucho pa un auto 
dal contra e “isla” cu a wordo 
poni mei-mei di caminda na 
altura di “Imelda Kleuter- 
school”. Talbes e persona cu 
a bin cu e sugerencia a trece 
esaki dilanti cu tur bon inten- 
cion, pero nos mester ta hopi 
mas serio na momento di 
trata cu bida di hende tanto 
e peatonnan como e automo- 
bilistanan cu e plan aki no ta 


haciendo nada otro cu hinca 
hende nan bida den peligro 
ta bin cu un plan pa spar Go- 
bierno placa y hinca hende 
den peliger. Asina Marlon 
Sneek, miembro di partido 
AVP a duna di conoce. 

Lo cual cu falta ta un plan struc- 
tura; Ta un secreto publico cu 
ya caba miles di florin a wordo 
gasta den un forma descabeya, 
pa purba di drecha e situacion 
pa loke t’e fluho di peatonnan 
dilanti “Imelda Kleuterschool” 
. Te aworaki ningun di e inten- 
tonan aki no a yuda. 

Prome tabata e idea descabeya 
di Minister cu e cartera bashi 
di Husticia, Rudy Croes, kende 
a dicidi pa pone polis drumi y 
awor esun di Minister di Infra- 
structura, drs. Marisol Lopez- 


Tromp di traha un isla dilanti 
di e scol, asina poniendo trafico 
den su totalidad den peliger. 
“Senores si boso no a tuma nota 
ainda, parti patras di e scol aki 
tin un caminda ta pasa, dicon 
Minister no ta duna ordo pa 


asfalta e caminda aki y asina 
haci’e e entrada oficial di e scol 
n’e parti patras di e scol. Asina 
alivia e presion riba e trafico 
mainta como tambe merdia. Y 
lo mas importante laga e mayor- 
nan y e muchanan drenta cura 


di scol sin ta den peligro”, segun 
Marlon Sneek. 

E miembro di AVP a manda 
aigun potret di e caminda cu ta 
core patras di e scol p’esnan cu 
no tabata sa cu e ta existi. 

Diabierne awor 

Women’s Club di Aruba ta 
presenta su proyecto: 
“Medio Ambiente ta bay scol” 

“MEDIO Ambiente ta bay scol”, ta un proyecto pa conscientisa 
henter comunidad di Aruba, especialmente mayornan cu tin 
muchanan na scol, pa haci uso di termo pa juice y baki di plastic 
pa pan cu fruta. Den e forma ‘ki e juice y pan ta keda mas fresco 
y saludabel, y ta usa menos desperticio na scol. 

Diabierne awor, Women’s Club di Aruba por medio di un video¬ 
clip y un jingle bunita y yamativo lo keda presenta na prensa 
durante un encuentro na ATIA pa 11 or di mainta y tur esaki e 
muchanan por canta facil. Tur ta composita pa hobennan mes. 
Henter luna di juni lo ta di conscientisa e pueblo di Aruba y pone 
atencion riba uso di menos desperticio. 

Menos gasto y ta aporta na naturalesa. Pa aha un mucha ta usa 
250 boter of cahita di juice hasta mas 70 m di foil y mas despericio. 
Ta spantoso pa wak cuanto sushi ta fomenta na scolnan. 


3er Campeonato di ‘Mens Erger Je Niet 
Live’ ta diasabra awor dia 30 di mei 






CENTRO di Bario Brazil ta 
recorda tur team cu a inscribi 
pa Mens Erger Je Niet Live cu e 
defile ta diasabra awor dia 30 di 
mei, pa 7:30 pm. Corda bin cu 


algo cu ta identifica bo team. 
Tambe un y tur ta cordialmente 
invita pa bin aprecia nos tercer 
campeonato di Mens Erger Je 
Niet Live. Entrada ta un smile. 


Segun e programa tin 64 teams 
cu ta bay participa den e cam¬ 
peonato. Lo tin wega tur fin di 
siman. E finale lo ta principio di 
september benidero. 


Hector (Tico) Quilotte tambe ta 
participante n’e Boleros di Ayera, 

Awe y Semper 



HECTOR Quilotte, mihor 
conoci como Tico desde su 
adolesencia a haya un amor pa 
musica, cual a cuminsa na cas 
di su mayornan y su ruman- 
nan mas grandi, kendenan 
tabata envolvi den musica y 
diferente banda. 

Bandanan manera “Los 
Duques”, ta resona manera un 
harpa den bo oido. Tambe Los 
Elegantes di ‘ De Trupialen ‘. 
Un di su mihor amigonan 
tabata Rudolf Brete q.e.p.d., 
kende a sirbi como un gran 
inspiracion pa Tico. 

Na momento cu Chido a retira 
di Los Elegantes, Tico Quilotte 
a tuma e reto di integra den 
Los Elegantes, na edad di 19 

aha.esey tabata cu otro pa- 

labra... .hopi, pero hopi tempo 
atras. 

Apesar di tabata encanta cu 
e musico popular di e tempo 
ey, Tico Quilotte tabata gusta 
e genero di boleros mucho 
mas y a cuminsa concentra 
mas den e direccion di musica 
romantica. 

Tico Quilotte a presenta cu su 
voz calida na diferente pais, 


cual entre otro na Cartagena, 
Palmira, Colombia. 

Tico Quilotte na 2004 a lansa 
su produccion cu diferente bo¬ 
lero clasico, cual produccion 
tabata un reto y nos tin cu bisa 
un exito rotundo. 

Tico Quilotte ta un di e per¬ 
sonan nan cu hopi interes 
den e Boleros di Ayera, Awe 


y Semper y e bienestar di nos 
artistanan local. 

Semper Tico tin bon conseho 
pa cu e organizacion fihando 
bistå riba posibilidadnan pa 
nos artistanan por engran- 
dece den locual nan ta gusta 

mas.e canto. 

Sin Tico, no tin bole¬ 
ros. 


3D movies 
presented by 


SETAR 


THE C I N 

J www.thecinemas.aw 



MAS - 


VALID TILL MAY 27 m 



OBSESSED 

daily: 6.35 

matinee: 

STAR TREK XI 

daily: 3.35 

matinee: 12.50 

ANGELS & DEMONS 

daily: 5.30 

matinee: 11.55 


8.50 


6.25 

late show: 


8.20 

2.40 


late show: 11.20 


9.05 

11.40 


late show: 11.10 


X-MEN ORIGINS: WOLVERINE 

daily: 4.00 6.15 

matinee: 1.35 

STATE OF PLAY 

daily: 4.20 6.50 

matinee: 1.50 


8.35 

late show: 


9.20 

late show: 


11.00 


11.55 


AT PASEO HERENCIA 


rpGi 

NIGHT AT THE MUSEUM 2 

daily: 5.35 7.50 

matinee: 1.05 3.20 

10.05 
late show: 

12.20 

NEW 


17 AGAIN 

daily: 4.40 

matinee: 12.10 

6.50 

2.25 

9.05 

late show: 

11.25 

NEW 

mÆ 

ANGLES& DEMONS 

daily: 5.30 

matinee: 11.55 

8.20 

2.40 

late show: 

11.10 


EG31 

STAR TREK XI 

daily: 

matinee: 12.55 

3.30 

late show: 



EG-l 

GHOSTS OF GIRLFRIENDS PAST 

daily: 6.10 8.35 

matinee: 

late show: 

11.00 


EG-1 

X-MEN ORIGINS:WOLVERINE 

daily: 4.20 6.35 

matinee: 2.00 

8.50 

late show: 

11.20 


rpGi 

MONSTERS VS ALIENS 

daily: 4.30 

matinee: 12.00 

2.15 

late show: 


% 

au 

EG-1 

STATE OF PLAY 

daily: 6.50 

matinee: 

9.20 

late show: 

11.50 



Matinee: sat & sun | Late show: fri & sat 

Start energetico di reformacion 

cultural na AZV 



E organo ehecutivo di AZV 
di forma energetico a start 
cu reformacion di su cultura 
interno. Basta lihe despues cu 
e directiva nobo a keda instala 
na maart di e aha aki, a sali na 
cla cu na AZV tin atrasonan 
organisatorio grandi cu a acu- 
mula durante ananan largo y 
un cultura den cual e emplead- 
onan no tabata por a funciona 
bon mas. Ademas tur hende 
por a nota cu di forma externo 
partidonan no tabata perde pa 
gana pa tira otro cu lodo den 
prensa. Esaki tabata e senal 
pa e directiva nobo pa hunto 
cu e empleadonan, traha riba 
un plan di reformacion ambi- 
cioso cu tabata sumamente 
necesario tambe. 

E ultimo 6 simannan, despues 
di tur e publicidad negativo, e 
organisacion a cubri su mes 
den un silencio total, asta ora 
mentiranan flagrante tabata 
wordo lanza, pa evita cu AZV 
lo keda constantemente enre- 


da den discusionnan cu no 
ta conduci na nada, creando 
solamente mas intrankilidad 
den comunidad y cerca e 
empleadonan. E discusion¬ 
nan aki lo a stroba e proceso 
interno so, cu a inicia hunto 
cu e empleadonan. Un proceso 
cu finalmente lo tin di conduci 
na un organisacion di AZV di 
calidad superior cu tin di fungi 
como ehempel pa henter e 
cuido di salud Arubano. 
Durante e ultimo 5 simannan 
tur empleado di AZV, e team 
di gerencia y su directiva a 
logra traza e problemanan na 
AZV y tambe e manera con 
esakinan por a surgi. Despues 
a formula un cultura nobo den 
tayernan intensivo, na cual 
atrobe tur hende di AZV a par- 
ticipa, unda tur lo mester por 
funciona optimal, ofreciendo 
asina un contribucion balioso 
na e organisacion di calidad 
aki. Tambe a elabora riba un 
gran cantidad di punto di me- 


horacion den e organisacion y 
den e projectonan. 

Diaranson 20 di mei a efec- 
tua inicio di e reformacion 
aki. Durante dicho kick-off 
a presenta henter e plan, e 
projectonan y e meta final 
na e empleadonan, e team di 
gerencia, e directiva y na e 
Hunta di Comisario. Durante 
e kick-off aki a resalta tambe 
e entusiasmo grandi di tur 
hende pa haci e reformacion 
cultural un exito grandi. Na 
mes momento a inicia cu 8 
diferente programa y projecto 
cu lo mester haci e reforma¬ 
cion aki posibel. 

AZV di e forma aki a cum- 
insa cu un proceso intensivo 
cu sigur lo tuma un aha pa 
completa. Sin embargo, di 
forma rapido e comunidad 
Arubano lo cuminsa sinti e 
cambionan. Asina a duna ini¬ 
cio na instalacion di un lina 
di servicio pa e aseguradonan 
cu ta integra den henter e 


organisacion. Un number di 
telefon central, unda publico 
por acudi cu delaster un pre- 
gunta of keho y unda dentro 
di un periodo masha cortico 
por garantisa un respuesta. E 
projecto lo keda completa den 
aigun luna. 

AZV ta bisa si cu mester eherce 
un poco pasenshi y pa no spera 
milagro di biaha. Cambionan 
di e magnitud aki ta exigi nan 
debido tempo. 

Loke ta importante den esaki 
ta, cu e cambionan pa gran 
parti a wordo determina pa e 


trahadornan mes, kendenan 
cu masha entusiasmo a tuma 
e reto aki, cu ta wordo sostene 
completamente pa e directiva 
y e organisacion. Esaki ta crea 
confiansa pa loke ta trata 
factibilidad di e projectonan 
y futuro di AZV. 

Den mas o menos dos luna lo 
tene un presentacion externo 
grandi di e organisacion nobo 
desea na cual tur hende di AZV 
ta trahando actualmente y di e 
projectonan cu ta canando na 
e momentonan aki, di cual ai¬ 
gun ya caba a keda completa. 


Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Un mal ehempel 


COMO mayor mi ta sumamente sorprendi di a wak 
un suceso inusual dia 25 mei 2009 al rededor di 6or 
di atardi na unda un maestra di skol preparatorio, 
Imelda kleuterschool, cu ta core un Ford Ecosport 
ainda cu uniform bisti ta agredi un senorita den auto 
sinta riba caretera principal, na altura di Garage Cor- 
dia na Camacuri, na un manera brutal y violento. 

Mi no por a kere e palabranan barbaronan cu tawata 
sali for di boca di e maestra aki, bisti ainda den su 
uniform color peach cu logo di Imelda kleuterschool. 
Mi ta sigur cu tur e automobilisantanan cu tawata 
pasando na e momento aki, na unda trafico tawata 
na su maximo, lo ta di acuerdo cu esaki ta algo inac¬ 
ceptabel. 

Esaki ta ken nos ta confia nos yuinan cune ? 

Como mayor nos mester ta consiente pa ken nos ta 
confia nos yui cune, djis paso un meastro tin un di¬ 
ploma den su posishon no ta nifica cu e ta capacita 
pa e labor pisa aki. Y tambe cua skol bo yui ta atende, 


mirando cu sierto skolnan ta acepta y tolera maestro- 
nan cu e conducta negativo y violento aki. 

Un maestra di nos muchanan chikito, na unda e 
mester educa y plantea norma y balornan, entre otro 
respet, tolerancia y amor, siendo e mes no ta practica 
esaki, y ta rebaha su mes riba caya publico den bistå 
di tur hende asta dilanti su propio alumnonan. 
Cuanto mas a nos como mayornan lo tolera ? Si un 
educador mes ta promove violencia publicamente 
asina, kiko lo nos por spera ora un problema asina 
surgi durante horarionan di skol ? Lo e promove of 
condena mas violencia ? Lo e por controla su mes ? 
Ora bo scohe pa e profession aki ta paso bo tin e much¬ 
anan na curason, y kier promove un bon educashon 
pa asina nan tin un mihor futuro. Y como maestro 
bo lo keda semper den wowo di pueblo, como cu bo 
ta un ehemple pa nos muchanan di manjan. Como 
educador bo ta keda cu e deber y responsabilidad pa 
ta un ehempel ehemplar den nos comunidad dentro 


y fuera horarionan di trabou. 

Maestro di curason ta un maestro dedica, y ta tuma 
e profession na serio, y no lo hasi e bochincheranan 
aki riba caya !!! 

Nos no kier tipo di maestronan asina aki mas!!! Unda 
nos norma y balornan a keda ? Unda nos como comu¬ 
nidad ta para contra cosnan inacceptabel y inmoral 
asina ? 

Tanto minister Marisol kier drecha y innova nos es- 
enansa pa un mihor futuro pa nos muchanan y nos 
ta keda tolera maestronan asina ? 

Nos kier evita e formashon di gangnan na Aruba, nos 
kier hiba Aruba dilanti cu muchanan dispuesto pa 
lucha y representa nan pais. Pero con nos kier logra 
esaki cu maestronan cu ta promove palabranan ofen- 
sivo y violencia den publico? 

MAYOR CONSERNI 
Escritor ta conosi pa redactor 

Dos misionero di £1 Salvador a comparti nan experiencia 
na Aruba cu nan rumannan misionero aki 



UN siman largo yen di ben- 
dicion y ensenanzanan di 
un calidad hopi halto nos 
comunidad MDHA a hana for 
di e dos misioneronan for di 
El Salvador den personanan 
di ruman Andres Lozano y 
Antonio Carrillo. 

Andres Lozano, e Director 
General di tur parokia na El 
Salvador y Antonio Carrillo, 
Director di un parokia. 

El Salvador ta conoci pa nan 
Fe den Dios. Un pais unda 
tin hopi pobresa y unda nan 
unico speranza y nan solucion 
ta Dios. 

P.e. si e pober tin un dolor di 
cabez, e no por bay dokter cu 
un carchi AZV ni tampoco e 
no por cumpra p.e. un parac- 
etamol. Pero loke e pober ta 
bay haci, ta simplemente bay 
para pafo mira ariba y den fe 
pidi Dios pa kita su dolor di 
cabes. 

Desde cu ruman Neil Velez a 


presenta su prome asamblea 
na El Salvador, nunca mas 
nan no a para di traha riba e 
mision di Dios aki. Pasobra 
nan a experencia e Poder di 
Dios mas cu nunca antes den 
historia. 

Y awor cu nan tin yen di ex¬ 
periencia con pa traha den 
parokia y alabez ser un bon 
discipulo misionero di Hesus. 

Y yena cu mas fe aun pa me- 
dionan di e mensahenan cu 
ruman Neil Velez ta hiba pa 
nan. Asina’ki tambe bao di 
invitacion di nos ruman Neil 
Velez y e comunidad di MDHA 
nan a yega Aruba. Y asina nan 
tambe a colabora cu Aruba 
den e Plan Pastoral cu nan 
experiencia y ensenanzanan 
cu tin hopi balor pa nos Iglesia 
Catolico. 

MDHA a comparti cu tur otro 
grupo cu tabatin e deseo 
p’asina nan tambe por a bini y 
ricibi ensenansanan nobo. 


Loke nos rumannan for di 
El Salvador sigur a sina nos 
ta cu ya nos no mester ta 
“Catoliconan comodo”, pero 
mas bien Catoliconan den Ac- 
cion continuamente y pa bida 
largo. Nos no por sirbi Dios 
siendo un 

“Catoliconan-Light” nunca 
mas. Pasobra e mundo ta bay 
perdiendo pa motibo di falta di 
e mensahe di Fe, e Bon Noticia 
di Hesus. 

E Hesus Bibo resucita y yen di 
Poder ainda den nos tempo 
moderno. Y tur esnan cu ta 
hiba e Cristo bibo ta wordo 
acompana pa Dios Su senal- 
nan y Su milagronan. 

Nos tin cu corda riba nos 
yiunan, nos hendenan cu nan 
tambe tin mester di un Dios 
bibo. Y e mensahenan cu nos 
mester di hiba na e hendenan, 
nos mester di bib’e tambe. 
Claro nos tur sa cu nos ta 


hende y hende ta debil. Pero 
nos tin di busca nos forza 
den e Palabra, e Bijbel. Den 
e Promesanan cu Dios tin pa 
nos tur. 

Nos tin di cana den Fe. Aunke 
cosnan duro pasa cu nos, pa 
nos wanta duro den Dios Su 
Palabranan. Nos a sina cu nos 
mester t’e campananan cu ta 
zona pa hiba hendenan bek 
na misa. 

Nos a sina e formulanan nobo 
con pa sea un bon ayudante 
di Pastoornan y nos paroki- 
anonan. Con nos mester evan- 
gelisa nos hogar, nos fami- 
anan, nos amigonan, na nos 
trabao y unda sea cu nos bai 
y na tur momento den nos 
bida. 

Alabez MDHA tabatin un 
asamblea den Club Caiquetio 
unda tur persona por a mira e 
Gloria di Dios y nan tambe a 
ricibi otro ensenansa di Fe. 
Con pa dal e prome paso y djei 


laga Cristo mes tuma bo over 
y guia nos den Su caminda, 
berdad y bida. 

MDHA ta gradici tur persona 
cu a yuda pa a haci e even- 
ementonan aki posibel, es- 
pecialmente nos Rev. Pastoor 
Daniel Szpila, CSMA, EV y 
nos Rev. Mgr. Luis Secco, sdb. 
Y tur esnan cu a presencia na 
nos evenemento y e medionan 
di comunicacion cu semper 
ta dispuesto na nos ayudo. Y 
ruman Andres y Antonio for 
di El Salvador. 

Pronto nos lo bay tin e prome 
Retiro p’asina ban y biba e 
Cristo realmente den nos bida, 
unda nos lo bay mira cosnan 
grandi pasa na Aruba. 
Pasobra e unico cos cu e co¬ 
munidad di MDHA a ripara ta 
con nos Fe ta creciendo y con 
e ta sigi crece den tur sentido 
di bida. Y tur esaki ta danki 
na Dios. 


mr. Desiree G. Croes, di AVP ta senala: 

Nombramento politico: un plaga di gobierno di MEP 


CU nombramento di sr. Jong como 
director di Openbaar Schoolbestuur ta 
senal cu yobida di nombramentonan 
politico den e ultimo lunanan di kabi¬ 
nete Oduber III a start. 

Berdad ta cu tur Hulandes por wordo 
iqualmente nombra den servicio 
publico, esaki sigun articulo 3 di nos 
Constitucion. Pero awe nos ta mira 
cu e articulo aki ta wordo malusa pa 
e gobernantenan di nos pais. Na mo¬ 
mento di nombra un persona pa un 
posicion vacante den un pais cu no ta 


domina pa parasitonan, ta mira na un 
forma objetivo e profiel di conocimento 
y abilidadnan rekeri pa haci e trabou. 
E color politico di e solicitante no por 
hunga un rol. Pero aki na Aruba den e 
diannan aki di decadencia politico, e 
principio aki ta haci un buelta comple¬ 
to: ta solamente e solicitante di color 
Geel ta bini na remarca pa un function 
importante!!! Ta con nos mester lesa 
articulo 3 di nos Grondwet anto? Ta 
ovio cu MEP tin un otro definicion di e 
palabranan “tur Hulandes E grupito 


‘Hulandes Criyollo’ di ‘Friends & Fam¬ 
ily’ of manera tabata yama e fenomeno 
aki den Union Sovieto di antes e “Inner 
Circle”, e privilegiadonan politico. E 
unico meta di e grupito aki ta fortalese 
nan position pa evita cu pueblo manda 
nan cas. 

Politiconan hoben, manera sr. Jong 
mes, den un pasado no hopi leeuw, 
tabata pretende di ta critico y contra 
tur abuso di poder. Awor ta e mes ta 
haci su mes culpable di esaki. Es mas: 


e mes como politico hoben ta hunga 
papel di actor principal den e “soap” di 
nombramento politico, cu ta un di e for¬ 
manan mas obvio di abuso di poder y 
sed pa poder. Bo ta puntra bo mes unda 
su intergridad ta keda awe? Ta obvio 
cu tin un ‘pricetag’ na tur intregante 
di partido MEP. Riba mayoria di e 
pricetagnan ta poni: Afl. Director, = . 
Pero loke ta mas remarcabel ta cu tur 
ta scohe pa bandona e barco di MEP 
prome cu e sink, manera nan alter-ego 
e Chaca! 

Exitoso curso Assistente Administrativo 


Presenta pa B & P Interface Aruba 


RECIENTEMENTE 14 cursis- 
ta a finalisa e Curso Assistente 
Administrativo, cual a wordo 
organisa pa B & P Interface 
Aruba Training. 

Durante e curso aki e partici- 
pante nan a sinja den un forma 
hopi practico con pa mantene 
un officina bow di control, sin 
importa con dificil e dia ta. Addi- 
tionalmente nan lo discubri con 
ta construi credibilidad, bisa no 
sin mester sera e porta, con pa 
aplica cierto technique nan con 
pa skueha mihor, tambe con pa 
trata cu persona nan exigiente 
y con pa atende situacion nan 
negativo, con ta atende voice- 
mail memo ’ s, Emails y mucho 
mas. E programma Assistente 


Administrativo ta un curso 
ideal pa tur hende cu kier me- 
hora nan abilidad nan como 
un assistente administrativo. 
E curso a wordo presenta pa 
Celine da Costa , facilitadora 
certifica y secretaria juridico, 
den servicio di B & P Interface 
Aruba. Esnan cu a finalisa e 
curso cu exito ta: Sharine Wer- 
leman, Mariela Carrera, Mayra 
Croes-Croes, Marisela Roga, 
Heidi Bareno, Melissah P.D. 
Croes, Duska Dirksz, Carolina 
Quant-Koole, Valerie Spellen, 
Arlina Larmonie-Howell, Mar- 
lin Angela, Susan Quant, Luz 
Marina de la Hoz, Lidinne Figa- 
roa . Un palabra di felicitacion 
ta bai na tur. 



Durante e fotoshooting di Best Child Model of The World 



AA/ LMcalntci 


Nos e-mail: 

noticia@awemainta.com 

Tel: 583-1400 
Fax: 583-1444 


Alviana & Shewska a luci 


NA Nessebar - Bourgas ta 
tumando lugar e competen- 
cia “Best Child Model of The 
World” y pa A& R Produc- 
tion Home of Beauties ta rep- 
resentando nos isla Alviana 
Arends & Shewska Verberne. 
Durante e filmacion p’e anochi 
final pa loke ta trahe nacional, 
Alviana & Shewska a sa di luci 
inmensamente y hopi turista a 
pidi nan pa saca potret incluso 
e otro participantenan, hasta e 
Presidente di Relacion Exterior 
p’e concurso aki Svetslana do 
Bonfim a keda impresiona cu e 
piesanan cu Alviana & Shewska 
y e no por a resisti di bisti ambos 
trahe p’asina saca un potret cu 
e costumenan cu a laga hopi 
hende di Bulgaria cu boca habri 
y cu masha interes pa conoce 
Aruba y su Carnaval. Keda 
pendiente pa mas informacion 
di Alviana & Shewska na Best 
Child Model of The World. Riba 
e combinacion di foto por mira 
mas di e presentacion di Alviana 
& Shewska durante fotoshoot¬ 
ing di Trahe Nacional. 


cu nan 


trahe tipico 

Agencianan di Viahe cu fam trip pa Surinam 



RECIENTEMENTE emplead- 
onan di Maduro Travel y tambe 
diferente agencianan di Viahe 
a bay riba nan asina yama ‘Fam 
Trip’. 

E grupo a bishita Surinam pa 
aigun dia, bulando cu Surinam 


Airways dia 15 di mei. 

Ora cu e grupo a yega cu e avion 
PAWA, nan a ricibi un bunita 
bon bini di parti di imigracion, 
despues di cual nan a topa cu 
nan tour guide ‘Nootje’. 

E grupo a check in na Ho¬ 





m 


L 


tel Torarica y Royal Torarica, 
despues di cual tabata tin un 
encuentro cu bebida y snack. 
Anochi nan a haya un tour di 
bida nocturno di Surninam, 
incluyendo un bishita na ‘The 
Fat’. 

E siguiente dia nan a desayuna 
na Torarica, despues di cual nan 
a check in na Residence Inn. 
Managing Director di Suri- 
name METS Travel & Tours A. 
Bhagwandas a duna un dis¬ 
curso chikito na e delegacion 
di Aruba, despues di cual nan 
a bishita un Eco Resort, nan a 
haya un tour atravez di difer¬ 
ente parti di Paramaribo City 
unda cu a conose e Markt den 
e Stad y despues pa caminda 


pa Krasnapolsky tabata tin un 
parada chikito cu baile y brass 
band. 

Despues di un tremendo lunch 
na Krasnapolsky Hotel nan a 
haya un presentacion di video 
di Berg & Dal Resort. 

E grupo di Aruba a bishita 
tambe Spanhoek Hotel, Best 
Western hotel y Maretraite 
Shopping Mali na Paramaribo, 
cu ta e ‘malk mas grandi di e ciu- 
dad. Anochi e grupo a disfruta 
di un dushi cena na Marriott 
Courtyard Hotel, y tambe a 
haci un inspeccion na e Marriott 
Nobo despues di cual un biaha 
mas nan a disfruta di e bida 
nocturno di Surinam. 


E siguiente dia a cuminza cu 
un desayuno, despues a topa 
cu representantenan di SLM, 
y cera conoci cu Prensa di Su¬ 
rinam pa despues bishita e 
mercado di diadomingo. 

E grupo di Maduro Travel y 
e demas agentenan di viahe 
tambe a logra bishita un jardin 
bunita cu tabata tin diferente 
tipo di orkidia, despues di cual 
nan a conoce e ‘Butterfly Farm 
na Lelydorp. E grupo a almorza 
na Indo Suriname. 

E grupo a bishita tambe parke 
di recreo ‘Cola Kreek’, unda 
nan a haya un splicacion di un 
experto di Medicinal Flora, riba 
diferente tipo di remedi di tera. 
Eynan mes e grupo a haya un 
presentacion di video di METS 
Tours. 

Tur esnan cu a participa na e 
Fam trip di Maduro Travel ta 
gradici S.L.M Aruba & Suri¬ 
name; METS Travel & Tours; 
Toraica Hotel; Residence Inn 
Hotel; Marriott Hotel Suri¬ 
name; Cola Creek Recreatie 
Park; Rudy Baldew Transfers; 
Indigo Tours Aruba; Surinamse 
Tour Guide Nootje; Bus Driver 
Randy; Krasnapolski Hotel ; 
Royal&Torarica 

Dono di trabao 
ta denuncia su 
trahador cu a 
bay cu su auto 

DIAMARS merdia, mientras cu 
polis ta riba patruya, e homber 
H.M., naci na Colombia di 37 
aha, ta para nan y ta pidi asis- 
tencia, como cu su trahador 
D.P. a presta un auto Daewoo 
Racer A-14772, y e no a trece 
e auto bek. H.M., a mira e auto 
para den Avenida Alo Tromp y 
a avisa polis. Polis a bay n’e sitio 
y eynan nan ta topa cu e auto. 
Pero ora cu polis a bay pa con- 
trola papel di e auto, a resulta 
cu ningun papel tabata na ordo. 
E trahador a bisa polis cu D.P. a 
bay cu e auto, prome cu e por a 
regia e papelnan. Despues polis 
a topa cu D.P y el a bisa polis cu 
el a presta e auto pa hiba su yiu 
muher dokter. 

Cu ayudo di Sub 
Fiscal, muher pon_ 
a logra coy su 
pertnencianan 

DIAMARS mainta pa 9.30, un 
trahador social a bay warda di 
polis na San Nicolas, y ta pidi 
ayudo di polis, p’e por bay cu 
su cliente muher J.R.H. naci 
na Guyana di 45 aha, na su 
cas den Diamantbergweg, p’e 
busca su pananan. E trahador 
social ta bisa polis cu e casa di 
su cliente, e homber R.H. naci 
na Guyana di 46 aha, no kier 
p’e muher drenta den e cas y 
coy su pananan. Mirando cu e 
homber den pasado hopi biaha 
a maltrata e senora, polis a bay 
n’e cas. Ora cu nan a yega n’e 
cas, nan a mira cu tur porta y 
bentana di e cas tabata claba. 

E homber tabata grita agresivo 
y tabata menasa e muher cu e 
ta mate sanger friu dilanti di e 
polisnan. Sub Fiscal a bay n’e 
sitio y a papia cu e homber. E 
muher a coy un pata di cabra y 
a kibra un porta di e cas y drenta 
coy su cosnan. Un rato despues 
cu polis a yega warda, e homber 
a yega ta grita histerico y ta pa¬ 
pia asunto di su yiunan. Polis a 
bise p’e bay Voogdijraad atende 
esaki. Pa evita cu e muher por 
haye den problema, polis a 
compane pa Playa. 



Den nomber di Eugene y Elmer Leanez nos ta gradici 

tur esnan cu a compana nos durante enfermedad y fayecimento 

di nos difunto stima: 



Elma Regina Dania 

Un danki ta bai na tur esnan cu a manda flor, krans, telegram, 
y yamadanan di telefon. 

Un danki special na Dr. Dennert, Dr. De Veer, Dr. Moreta 
y trahadornan di Dr. Horacio Oduber Hospital piso 2 y 3. 

E atencion cu cada un di boso a brinda nos, tabata un gran 
alivio y consuelo. Boso amor, comprencion, atencion y carino 
ta duna nos forsa pa sigui cu e muestra di Fe cu nos difunto 
stima 

a laga atrås. 





Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


Gradicimento/Invitacion 


Nos ta gradici tur esnan cu a manda flor,krans, telegram, 
jamadanan telefonico,danki pa boso sosten y 
apoyo na entiero di nos difunto stima: 


Jeronimo Emiliano Martis 

Nos ta gradici Dr. Caseres, Dr. Benjamin Croes, Dr. Dennert, 
Fisioterapista Jeroen, Zusternan y Broedersnan , Afdeling 
Intensive Care, 

Miet Snijden 11,1.C.U. 



Alavez nos kier a hasi invitacion pa 3 
Santo Sacrificio di Misa cual lo tuma lugar na 
Parokia La birgen di Fatima na Dakota 

Diabierna 29 di Mei 2009 pa 7’or pm 
Diasabra 30 di Mei pa 2009 7’or pm 
Diadomingo 31 di Mei pa 2009 6’or pm 

Boso presencia lo ta altamente aprecia. 


Nlementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

" Sehor ta mi wardador, mi n' tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa." 

Ps. 23:1,2,3 

Cu honda pena pero conforme cu boluntad di Dios, nos ta 
anuncia fayecimento inespera di: 




Casimiro Jacobs 

mihor conoci como: "Chomi " 
ex-empleado di LAGO 
na edad di 80 aha 


Dia y ora di entiero lo wordo anuncia despues. 

Adres pa condolencia: Ave. Milo Croes 63 

_ di Tor pa 9'or di anochi 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Psalms 27: 14 
Wait on the Lord: 
be of good courage, 
and he shall strengthen thine heart: 
wait, I say, on the Lord. 

With deep sympathy we announce the 
Passing of 



Ms. Edna Courtney 

* May 22nd 1916 f May 22nd 2009 
She is survived by 

Daughters: Bobina Cummings Feingold 

Bonnie Thomas Beharrysingh 
Lura Myra Thomas 
Sister: Toddles George 

Special caregiver: Reymundo Sneek 

Nieces, nephews, grandchildren, many other relatives, her church 
family from the Seventh-Day Adventist Church of Aruba, neighbors 
and friends, too numerous to mention. 

Burial will be on Thursday May 28th 2009, viewing at Aurora 
Funeral Home from 2:00pm to 4:00 pm followed by a Service. 

She will be laid to rest at Sabana Basora Cementary 

Andy Lee cu un analisis critico di gobernacion actual 



ALGUN tempo pasa Andy Lee di 
partido AVP oficialmente a lansa 
su campana electoral 2009. Esaki a 
tuma lugar na Santa Cruz dilanti cas 
di Mama Ties y Andy su mayornan. 
Un gran cantidad di sostenedornan y 
campanadornan a duna acto di pres- 
encia. Un publico masha entusiasma 
y anima a bini hunto pa comparti cu 
Andy un momento importante den su 
carera politico. 

Andy a indica den su discurso cu Aruba 
ta pasando den momentonan suma- 
mente dificil y cu esaki no ta solamente 
pa motibo di e crisis global, pero mas 
bien ta resultado directo di casi 8 aha 
di mal gobernacion di partido MEP. Dia 


pa dia mas hende ta perdiendo trabao 
of mester soporta inhusticia na pia di 
trabao, mientras e minister encarga ta 
pretende cu e no sa kico ta pasando. 

Pa loke ta salubridad publico, Andy a 
trece padilanti cu salud di nos pueblo 
ta bayendo atras y minister di Salubri¬ 
dad ta culpa tur hende pa cu esaki y 
hasta ta papia di complot. E minister 
no ta ni realisa su mes cu ta su propio 
incapacidad como minister ta hinca 
nos den e caos cu tin den salubridad na 
Aruba. Su maneho pa cu Dump tambe 
a resulta den un fracaso, caminda ya 
caba a gasta mas cu 25 miyon flor in 
sin cu a soluciona e problema di proc- 
esamento di sushi. 

Minister di Turismo ta biaha rond mun¬ 
do pa parti flyers, pero ora puntre pa su 
plan pa enfrenta e caida dramatico den 
turismo. E no tin. Su unico contesta ta 
cu e ta bay check cerca su colega di Fin- 
ansas si e lo por haya un tiki cachi cachi 
extra pa promocion turistico. Segun 
Andy, no ta pornada cu Aruba ya no ta e 
ehempel mas den Caribe y den mundo 
pa loke ta trata turismo. E industria di 
turismo na Aruba ya no ta e industria 
dinamico mas cu nos hendenan a lanta 
den fin di ananan 80. 


Casi 8 aha pasa minister di Finansas 
a anuncia cu su meta ta pa logra un 
“balanced budget”. Pero kico a socode. 
Pueblo a wordo castiga cu un gran 
cantidad di medida pa hisa entrada 
di gobierno, mientras cu a derocha y 
malgasta e placa aki na proyectonan 
dudoso, redoblando asina e debe di 
nos pais den 7 aha di tempo. Andy a 
remarca cu e minister te cu awor no 
tabata capas di presenta e cuentanan 
anual di Pais Aruba desde 2002, y asina 
ta urba sconde e desaster financiero cu 
gabinete Oduber a crea pa nos pais. 

Economia di nos pais tambe ta bandona 
y lubida pa casi 8 aha caba, segun Andy. 
Negoshinan na Aruba ta pasando den 
temponan hopi dificil y ta luchando 
pa tene cabes riba awa. Empleo di 
hopi trahador ta core peliger, pasobra 
gobierno no kier ni sinta na mesa cu 
gremionan comercial y sindical pa dia¬ 
loga encuanto e rumbo cu mester hiba 
pa sanea economia di nos pais. 

Pa loke ta trata tereno di husticia, Andy 
a acentua cu nos pueblo ta sufriendo 
na man di criminalnan. Dia den dia for 
tin hortamento di auto of di otro perte- 
nencianan di nos conciudadanonan. 
Agresion contra ciudadanonan di nos 
pais ta na orden di dia. Nos minister di 


Husticia ta gaha rabia y papia “tough”, 
keriendo cu asina e ta spanta e ladron- 
nan. Ta burla nan ta burla di e minister 
aki, mientras cu pueblo ta sclama pa 
trankilidad den nan cas y nan bario. 

Relaciona cu e cartera di asuntonan 
social, Andy a menciona cu pobresa 
ta asotando un gran parti di nos co- 
munidad, mientras nos minister di 
Asuntonan Social ta pretende cu no 
tin pobresa na nos pais. Segun e man- 
datario e problema ta cu nos no tin un 
bon definicion ainda di e concepto di 
pobresa. Obviamente pa e minister aki 
construi brug pa cas di Madushi y parti 
tereno pa sponsor ta mas importante cu 
bienestar di esnan di menos recurso. 

Nos pais tin retonan grandi su dilanti. 
Pero lamentablemente nos tin un 
Prome Ministro cu no por ni guia su 
propio gobierno, corda pa e guia nos 
pais. Andy a termina su analisis cu 
un mensahe cla pa henter e gabinete 
Oduber: “No ta pornada cu Hulanda 
ta kitando mas y mas responsabilidad 
for di e gabinete aki, y no ta pornada 
cu Hulanda ta manda investiga corup- 
cion bao di e gabinete aki. E por ta haci 
nan dolor, pero esaki ta e realidad cu 
nan mes a crea y cu nan mester biba 
cu ne”. 


6 Duna Lus’ cu un anochi informativo 



E conocido verloskundigen 
praktijk Duna Lus ta habri 
su portanan pa un open dag 
diabierna awo 29 di mei 2009 
na Neptunesstraat 10, na unda 
antes Aruba Recording Studio 
tawata situa. 

Specialmente pa tur esnan cu 
ta na estado pero tambe pa 
esnan cu ta desea di sali na 
estado den futuro, e open dag 
aki ta un bunita oportunidad 
pa haya mas informacion. 
Awendia, e posibilidadnan 
cu tin den e mundo di mater- 
nidad ta grandi. Asina por 
ehempel, un mama no mester 
duna lus solamente riba cama, 
pero e por tin e opcion pa 
scoge di duna lus bao awa. 
Tambe ta importante pa e 
mamanan sa cu si nan ta desea 
di duna lus cu un partera, nan 


no mester di un verwijsbrief 
di nan dokter di cas, pero cu 
nan por scoge riba nan mes 
pa bay na e partera y cu AZV 
ta cubri esaki. 

Riba e anochi informativo 
aki ta bay tin presencia di 
diferente otro instancia y pro- 
fesional cu ta traha hunto 
cu e parteranan pa por duna 
conseho pa cu e embarazo y 
parto. Nutricionista Dr. Viana, 
Hypnoterapista Dr. Velasquez, 
representante di Fundacion 
Pro Lechi Mama y natural- 
mente e parteranan ta bay 
duna informacion importante. 
E open dag aki ta GRATIS, e ta 
di 3’or di atardi pa 9’or di ano¬ 
chi, pa asina duna tur hende 
un oportunidad pa pasa wak 
y tuma informacion. Pa duna 
e dia aki un toke special, ta 


bay tin e oportunidad pa gana 
varios premio atractivo! 

E meta di Duna Lus ta pa 


duna e miho cuido na e ma¬ 
manan durante nan embarazo 
y parto, trahando cu diferente 


profesional y instancia hunto. 
Pa haya sa mas, pasa un rato 
na e open dag unico aki! 

Quota International of Aruba cu 

Seminario “Transforma preocupacion 
den accion” cu Denise Marek 


DURANTE un conferencia di 
prensa diamars Quota Interna¬ 
tional a duna mas informacion 
riba nan seminario cu lo tuma 
lugar otro siman diasabra. 
President di e organizacion 
Suzy Maduro a splica tocante 
e actividadnan di Quota Inter¬ 
national of Aruba, entre otro 
di e seminario. “Den e ultimo 
22 ananan nos a trese varios 
oradornan conoci, manera 
Deepak Chopra, John Gray, 
Stedman Graham y Roy Mar¬ 
tina.”. Ela splica cu e intencion 
di e seminario ta pa duna e 
oportunidad na nos comuni- 
dad pa probecha di lecturanan 
di oradornan international, 
aki na Aruba mes. Pa asina 
esnan cu ta interesa por sigui 
desaroya nan mes den nan 
profesion y bida personal. 
Segun Suzy Maduro tin un 
interes grandi den nos co- 
munidad pa seminarionan 
di Quota y esey ta duna e or¬ 
ganisation mas gana di sigui 
traha. Na principio e seminari¬ 
onan tabata mas dirigi riba e 


TRABOU 


Tin mester urgente 

Di trahador pa drenta 
servicio inmediato 
Trabao ta pa traha como 
Seguridad en General 
Ta cuminsa cu salario di 
Afl. 2300,= pa luna 
Bo ta interesa, yama pa un cita: 
cel. 749-9400 of 740-4004 
of 566-1788 


ser femenino. Awendia Quota 
ta scohe topiconan cu ta den 
interes di e hende muher y e 
hende homber. 

E ana aki Quota International 
of Aruba ta organisa su di 21 
seminario anual. E orador in- 
vita ta Denise Marek y e topico 
di e seminario ta ‘Transforma 
preocupacion den accion’. 
Den e seminario aki Denise 
Mareklo elabora riba diferente 
topico cu por yuda nos con pa 
enfrenta inseguridad, preocu¬ 
pacion, stress. El lo comparti 
tactica con pa elimina preo¬ 
cupacion y sistematicamente 
crea cambionan positivo y 
duradero den actitud, accion, 
‘teamwork’ y relacion. Esaki 
sigur lo tin un impacto positivo 
den nos bidanan personal y 
den nos trabou. 

Maske cu e seminario aki 
lo no trata solamente cu in- 
seguridadnan financiero, e 
seminario lo duna tools con 
pa enfrenta e inseguridanan 
debi na e crisis economico, 
circumstancianan financiero 


SUNDAY SPECIAL 


Beef Cutsmall, Aroz, 
Banana Hasa, Salada 

Date: 31 mei 2009 
Place: Rondweg 33 - Dakota 
Time: 12:00pm - 3:00pm 
Price: Afl. 13.50 
Pa pedido bel: 7466556 


y e preocupacionnan y stress 
cu esaki ta crea. 

Gea Souge, cu ta encarga cu 
organizacion di e seminario a 
duna mas informacion tocante 
e orador, Denise Marek. 
Denise Marek ta un orador 
internacional, yen di humor, 
escritor y presentador di tele¬ 
vision. El a skibi e buki CALM: 
A Proven Four-Step Process De¬ 
signed Specifically for Women 
Who Worry. E buki aki lo ta 
na venta dia di e seminario. 
E ta considera e “worry man¬ 
agement expert”. Cu e topico 
“from Worrier to Warrior” 
el a gana e “Toastmasters 
Award for Professionalism and 
Outstanding Achievements in 
Public Speaking” na 2001. E 
premio aki ta reconoce indi- 
viduonan cu un caliber halto 
den ‘public speaking; sola¬ 
mente 57 persona den henter 
mundo a ricibi e premio aki. 

E seminario interesante aki lo 
tuma lugar otro siman diasa¬ 
bra, di 6 di juni, 2009, di 1.00 
pa 5.30 p.m. na Renaissance 

Conference Center. Ticket ta 
costa Afl. 75.00 pa persona, y 
ta ofrece algo di come y bebe 
durante e break. Lo tin buki 
na venta, y na final tin opor¬ 
tunidad pa laga Denise Marek 
firma e buki. 

Tin aigun ticket ainda 
obtenibel cerca miembro nan 
di Quota, y na Antraco Book- 
store/Surprise, Gisele Depart¬ 
ment Store, Taco Bell Sazaki, 
Santa Cruz & Renaissance, 
Coldwell Banker, T.H. Palm 
& Company, The Lazy Liz- 
zard at South Beach Centre, 
The Coconut Trading in the 
Village, Marriott Ocean Club, 
Jardin Caribe, La Bodega, Mrs. 
Minute, Maggys. 

“Nos ta spera cu e evento aki 
lo ta “sold-out liher. Pesey 
reserva e fecha di awor caba!”, 
segun Suzy Maduro. 



HOTLINE 

733-8477 


Digicel 

Spera Mas. Hanja Mas. 

IServicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O'stad 

582-1234 

Ambulance S.N. 

584-5050 

Hospital 

587-4300 

Centro Medico 

584 - 8833 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


■ Botica na Warda 

Pabou di Brug: Paradera 
Pariba di Brug: San Nicolas 

h Dokter na Warda i 

Pabou di Brug: dr. 

Pariba di Brug: dr. 


Otro ServicionanH 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 
Fundacion Guia'mi 587-1677 
Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 
Centro Kibrahacha 588-3131 

Polis 


11141 

582-4000 

584-5000 

584 - 7000 
527-2900 
587-0009 
586-3003 

585 - 2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

Mayor y culpabilidad 


Pa por cu muchanan caprichoso ta dificil, pero 
aigun mayor ta haya cu e parti mas duro ta di 
enfrenta nan mesun duda. 

No ta inusual cu mayornan di muchanan caprichoso 
ta lucha cu sentimentonan di culpabilidad of duda 
propio cu e constante enfrentamentonan na cas. 
Desafortunadamente hopi mayor a worde informa 
pa "expertonan" cu maneha mucha mester ta algo 
facil pa esunan cu ta haci'e corectamente. Esey ta 
laganan cu un condena propio intenso ora cosnan 
no bai manera mester ta - nan a planea di ta 
mayornan amoroso y efectivo, lesando storia pa 
nan angelitonan den piyama prome cu nan bai 
drumi. 

Pero e diferencia entre bida manera e ta, y bida 
manera e mester ta bira un realidad depresionante. 
Si bo ta enfrentando e tipo di depresion aki den bo 
bida, laga mi dunabo tres siguranza. 1. no ta bo 
falta; 2. no semper lo ta asina dificil; y 3. 
probablemente bo ta haciendo un miho trabao cu 
bo mes ta kere. 

Estadisticanan ta mustra cu mayoria di mucha 
caprichoso despues ta bira adultonan determina, 
respetabel, y trahador duro, cu no por kere aigun di 
e cosnan cu nan tabata haci. Te hasta lo bo por 
mira e dia cu bo yiu rebelde di antes lo asercabo pa 
conseho, cansa di e enfrentamento cu su mes yiu 
caprichoso. 

Esey ta e satisfaccion final di e mayor conciente, cu 
a lucha pa pasa e ananan reboltoso. 


PANADERI ADEL PUEBLO 



Panaderia del Pucblo 
■‘Wonda Loaf" 



Guyabastraat 4, Dakota Tel: 582 4748 



PATUR FIESTA 
PA MUCHA 

YAMA 

5923523 / 5S3S769 


Choler ta probecha 
oportunidad y ta 
horta aros 


POLIS tabaydiamars pa 1.45, 
na altura di Kowloon Restau¬ 
rant, unda testigonan y un fo¬ 
tografo a gara e choler Banfield 
ta horta aros for di e truck di 
Compra. N’e sitio, polis a papia 
cu e testigonan y tambe cu e 
fotografo, kende a mustra polis 
foto di e choler kende a horta 
aros. Polis a reconoce como e 
conocido choler Banfield y a 
bay buske. Den Visstraat nan a 
topa cune y a detene. 




TIPO Dl CAMBIO OFICIAL 

Valido pa 28 mei 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.57 

1.59 

1.61 

Engelse Pond Sterling 

2.78 

2.83 

2.89 

Zwitserse Frank per CHF. 100 

163.29 

164.01 

164.81 

Ned.Ant. Guiden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

185.19 

186.88 188.76 

EuroperXEU. 100 

245.34 

247.58 

250.07 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Reunion awe 
nochi pa festival 
di cancion san 
juan 13 di juni 

COMISION “Promove Cultura di Radio Bo 
Guia 88.9 ta organisa diasabra 13 di Juni 
2009 na Centro di Bario Tanki Leendert “ 
FESTIVAL DI CANCION “SAN JUAN 2009”. 
Pa e motibo aki tur agrupacion, cantante y 
compositor cu ya a mustra interes y a reg- 
istra ta keda invita pa reunion na Centro di 
Bario Tanki Leendert awe diahuebs 28 di 
Mei 2009 PA 8’OR di anochi. Corda cu e 
Festival ta un solo dia tanto pa mucha como 
adulto. E cantidad ta limita pesey wak pa bo 
tey pa bo registra y ricibi e reglamentonan 
pa e festival aki. 


Festival di San Juan tin como meta pa 
preserva nos cultura di Dera Gai y cul- 
tiva cantantenan hoben pa sigui trece nos 
cancion di Dera Gai padilanti. Banda di 
esaki e festival tin como meta pa duna nos 
gruponan folclore / tipico e oportunidad 
pa crea y trece dilanti cancionnan nobo 
riba e tereno cultural folclorico; Ritmonan 
permiti: Tumba, Wals, Danza, Mazurka, 
Polka y Foxtrot; 


Pa un agrupacion musical of un conhunto 
participa na e festival di Cancion di San 
Juan, e “mester” participa cu un (1) solo 
cancion di Dera Gai. Contrario na e 1 solo 
cancion di Dera Gai, e agrupacionnan mu¬ 
sical of conhuntonan por participa cu mas 
cu un (1) composicion original / propio 
composicion, dependiendo di e cantidad di 
participante cu inscribi pa e festival. No nec- 
esariamente e cancion di Dera Gai mester 
ta e cancion number 1 den e presentacion 
di e grupo. 


An i mal Rights Aruba 

EMERGENCY PH ONE NUMBERS 

Michael Johnson y otronan ta tuma un break meimei di Times Square na New York, despues cu e caminda a ser sera pa auto den 
un prueba pa reduci trafico y polucion. 


Varig lo bolbe cuminsa cu 
buelo pa Aruba for di Brazil 



ARUBA Airport Authority N.V. 
(AAA N.V.) a ricibi notificacion 
cu Varig lo bolbe cuminsa cu 
servicio aereo for di Sao Pau¬ 
lo, Aeropuerto Internacional 
Guarulhos cu un stop over na 
Caracas pa Aruba cuminsando 
dia 5 di Juli 2009. E equipo cu 
lo wordo usa ta un avion B737- 
800 cu 177 asiento y buelonan 
lo tuma lugar riba diadomin- 
go, yegando for di Caracas pa 
5:40pm y saliendo 8:35pm bek 
pa Caracas.Varig tabata bula 
dos biaha pa siman riba dialuna 
y diahuebs for di Sao Paulo, cu 
e stop over na Caracas pa Aruba 
for di Juli 2004 pa Juli 2006. 
Lamentablemente Varig mester 
a para e servicio aki door di e 
dificultadnan financiero cu e 
compania tabata pasando aden. 


Na maart 2007, Gol a cumpra e 
restantenan failliet di Varig na 
balor di US$320 miyon for di 
Volo Group y Matlin Patterson 
Global Opportunities Hedge 
Fund. GOL, un di Brazil su 
aerolineanan di mas grandi y e 
aerolinea di costo abao y prijs 
abao di mas grandi di Latino 
America, ta ofrece casi 800 


buelo diario pa 49 destinacion, 
conectando e ciudadnan di mas 
importante di Brazil y 10 desti¬ 
nacion importante den Latino 
America cu otro. 

E compania su servicionan, 
cu ta inclui GOL y VARIG, ta 
wordo considera como e mihor 
proposicion riba mercado. 
“Servicio for di Brazil tabata un 


prioridad pa AAA N.V. y Aruba 
y nos ta contento di a ricibi 
un slot request oficial for di 
Varig, maske cu ta pa un rota- 
cion semanal so”, asina Peter 
Steinmetz, Managing Director 
di AAA N.V. a bisa. “Nos enfoke 
principal actual ta pa mantene 
servicio aereo pa e destinacion, 
y pesey e adkisicion di servicio 


Nos Mundo Loco 


Cacho ta sobrevivi 
25 dia den buraco 

Un cacho Jack Russel cu a keda 
pega den un buraco di coneuw pa 
25 dia a logra sali for di dje despues 
cu e a perde peso. 



Jake a perde 2 kilo despues di a 
desaparece durante un caminata. 

E dono Jill Thomas di 52 aha di 
Haverfordwest, West Wales a bisa di 
a perde speransa di haye bibo. 

E a bisa: “Nos a busca tur caminda. 
Pero despues cu tres siman a pasa, 
nos a perde speransa.” 

Despues cu Jake a logra di sali liber, 
e a yega na un granja unda much- 
anan a reconoce for di e poster cu 
a bisa cu e ta perdi. 

E a ser hiba cu rapides na un veteri- 
nario cu a pone riba un drip. 

E casa di Jill, Rick a anadi: “Jake 
tabata cuero y weso solamente. E 
tabata hopi delicado pa un tempo. 
Pero e ta un cacho chikito tit y len- 
tamente e ta recuperando.” 

Jill a anadi: “Nos ta asina contento 
cu e ta na cas atrobe. Ta increibel cu 
e a sobrevivi.” 


nobo ta hopi bon, mirando e 
situacion mundial actual di 
crisis financiero y economico. 
Nos lo sigui traha di cerca cu 
nos socionan Aruba Tourism 
Authority y Aruba Hotel and 
Tourism Association pa sigura 
e exito di e servicio semanal 
aki y pa expand’e cu buelonan 
adicional den futuro”. 

Conferencia Anual di Ingeniero y Seminario 

pa manager 2009 na Aruba 


CARILEC cu ta un asociacion di companianan y partners envolvi den industria di 
electricidad den Caribe ta celebra su 20 aha di existencia y ta tene su Conferencia 
di Inginiero y Managers “20 years of harnassing the Power of Participants” - 2009 
aki na Aruba den luna di juli benidero. Tambe CARILEC ta tene un “Supply Chain 
Seminar” pa yuda guia manager di deposito of Magazijn cu strategianan pa scapa 
placa y tambe integra “suppliers” y distributors cu e fabricantenan. Esaki ta cay 
net den e temporada di low-season na Aruba pues e ta hopi bon bini pa nos sector 
hotelero y comercial. Ta wordo spera un total di 300 - 350 participante cu nan 
senoranan y cual ta un grupo hopi potencial pa bolbe Aruba pa nan vacacion. Ade- 
mas ta spera presencia di mas cu 50 compania cu ta bende producto y servicio na 
Utilidadnan den Caribe, unda nan lo expone nan servicio y productonan durante 
un exposicion cual ta bay tin adhunto na e Conferencia cu un cantidad di “booths” 
di un “expo” den Renaissance Conference Centre. Themanan cu lo wordo trata 
durante e Conferencia ta entre otro: 

Confiabilidad, Meternan, Seguridad di Energia y den esaki tecnologia renovable y 
diversificacion di combustible, tambe tecnologia di informacion y Comunicacion, 
y “Business issues”. Mira aki bou aigun ehempel den e programa: 

Parke di Turbina di Biento “Vader Piet” - W.E.B. Aruba N.V. y Nu Capital. 
Transitioning from steam Powered to Engine Powered Power Production in Aruba 
-W.E.B. Aruba N.V. 


Uzo di GIS pa mehora bo “Asset Management” - T& TEC di Trinidad & Tobago. 
Procuring Cost-Effective and Climate-Friendly Electric Generation in the Carib- 
bean - Skadden, Arps, Slate, Meagher & Flom LLP 
Tobago Duel fuel Generation Project - Wartsila 

Communication Networks: The Enabler of Utility Automation Success - Power 
System Engineering, Inc 

A Modern Approach to Electric Utility Planning and Strategic Investment - LU- 
CELEC - St. Lucia. 

Ecopower Bonaire, the way to a sustainable energy supply for Bonaire - Evelop 
Caribbean B.V.The Application of Modern Substation Technology in the Caribbean 
and other Tropical Locations - ABB Inc. 

Net Metering vs. Net Billing - As a Means of Encouraging Renewable Energy 
Penetration - Jamaica Public Service Company Ltd. 

Environmental Solutions for Reciprocating Engines - Wartsila 
Advancements in Valvetrain Technology for Meeting the Demands of Heavy Fuel 
Oil Engine Applications - Maerkisches Werk 

Tambe lo tin “discussion cu panel” y ta spera tambe encuentronan prome cu e confer¬ 
encia den loke ta yama “round table discussions”. Pa mas informacion riba CARILEC 
por mira riba nan website na carilec.org W.E.B. Aruba N.V. lo sigui informa den prensa 
riba e conferencia aki. 


Marta Koolman a hunga jackpot y 

A sali cu jabi di un 
Suzuki Swift den man! 



NA Crystal y Seaport Casino autonan ta drenta y sali tras di otro. 
E slot machines cu tin un auto como premio ta mas cayente cu 
nunca y a base regular, Crystal & Seaport Casino ta partiendo 
premio na cantidad. Riba diaranzon ultimo Seaport Casino a re¬ 
gala un otro Suzuki Swift como premio. E hungador Marta Lucia 
Koolman di Sero Patrishi tabata hungando na e slot machine di 
1 een cu yama “Mystery Jackpot” ora cu ela logra e combinacion 
perfeeto cu ta bon pa un auto nobo nobo como premio. Riba e 
fotonan por aprecia e feliz ganadora ricibiendo yabinan di su 
auto for di gerente di Seaport Casino, Sr. Castro Perez. Cu esaki, 
tanto Crystal como Seaport Casino ta sigui profila como e dos 
casinonan cu ta regala mas auto aha y na unda cu e hungadornan 
tin mas suerte. Pabien na e feliz ganadora. 


10 Scol Basico ta participa den 
Olimpiada Escolar Betico Croes 


OLIMPIADA Escolar Betico Croes 2009 tin 
varios competencia di deporte. Softball ta un 
di nan cu e atletanan di Ensenansa Basico ta 
bay duna bataya fuerte pa logra e titulo di 
campeon. 

Un total di 10 scol basico a inscribi na IDEFRE 
pa participa n’e competencia. E scolnan ta: Pius 
X School, Colegio St. Teresita, St. Paulus School, 
Maria School, Mon Plaisir School, Filomena Col¬ 
lege Basis, Cacique Macuarima School, Colegio 
Pastoor Kranwinkel, Commandeur Pieter Boer 
School y St. Anna School. 

Ta hunga tur wega di softball durante Olim¬ 
piada Escolar riba e veid di Noord Cura Cabai. 
Tin dos wega pa dia y prome wega ta euminsa 
pa 3:00 pm. 

Prome dia di wega ta dia 3 di juni 2009 y pa 3:00 
pm ta enfrenta otro Pius X School y Colegio St. 
Teresita, mientras cu e di dos wega ta euminsa 
pa 4:30 pmy ta entre St. Paulus School y Maria 
School. 

Dia 4 di juni 2009 ta hunga prome wega pa 
3:00 pm Mon Plaisir College y Filomena College 
Basis, mientras cu e di dos wega pa 4:30 pm 
ta entre Cacique Macuarima School y Colegio 
Pastoor Kranwinkel. 

Dia 5 di juni 2009 tin un solo wega pa 3:00 pm 
y ta entre Commandeur Pieter Boer School y 
St. Anna School. 

Dia 8 y 9 di juni 2009 ta tuma lugar e weganan 
di kwart finale, mientras cu dia 10 di juni 2009 



ta hunga e weganan di halve finale di softball. 
E final di softball pa Olimpiada Escolar 2009 
mes ta dia 11 di juni 2009, cu e prome wega pa 
3:00 pm y e di dos wega pa 4:30 pm. 

Ta hunga e weganan di softball den Categoria-B 
mixto y cada scol mester presenta cu 14 hun- 
gado y 2 lider. Di cual 9 hungado riba veid cu 
ta 6 mueha homber y 3 mueha muher y 5 ta 
hungado di reserva. No ta permiti otro manera. 
E teamnan mester ta presente 30 minuut prome 
cu e ora di wega stipula pa por yena e formulario 
di competencia. 

Softball ta otro deporte grandi den Olimpiada 
Escolar Betico Croes 2009. Rason suficiente pa 
IDEFRE invita tur amante di e deporte di softball 
pa bin apoya nos muehanan riba veid di bala na 

Noord Cura Cabai e dianan di wega. 

Diahuebs 28 di Mei 2009 I AWEMainta.com 



cl i Pai'tido l^armlcra ta tnvita un y tur 




Bor y cushina na Prijs di Fatnio 

lx> tin Raspao 
y hopi sojprcsa nan 


Cuminsando cu un happy hour 6:00 

j Youth Xtrerne 

j Time Bandits 
j Tsunami 
_/ Robert Maduro 
• Prive 

































































































